c: text/html

text:
HbbTV
Hybrid Broadcast Broadband TV (HbbTV) nyaeta hiji standar industri katut inisiatif promosi keur TV digital hibrida pikeun nyaluyukeun siaran, IPTV, katut dikirimkeunana hiburan pita rubak ka pamaké ngaliwatan TV nyambung (TV Cerdas) jeung set-top box.[1] Konsorsieum HbbTV, nu ngolompokeun deui pausahaan-pausahaan industri siaran digital jeung Internét, nyieun hiji standar keur dikirimkeunana TV siaran jeung TV pita rubak ka imah, ngaliwatan hiji antar beungeut pamaké nyorangan, nyiptakeun hiji platform muka minangka hiji alternatif keur téhnologi nu dipimilik. Produk jeung layanan nu maké standar HbbTV bisa jalan dina téhnologi siaran nu béda-béda, kayaning raramat satelit, kabel, atawa téréstrial.
HbbTV nyaéta hiji asosiasi keur dua proyék nu lahir bulan Pébruari 2009, tina proyék Perancis H4TV jeung proyék profil HTML Jerman.
Daptar eusi
Tempo ogé[édit | sunting sumber]
- Hybrid IPTV Set-Top Box
- TV digital hibrida (Hybrid digital TV)
- Inview Technology
- Smart TV
- Globally Executable MHP
- IPTV
- SES
- Astra
- YouView, saméméhna katelah minangka Project Canvas
Rujukan[édit | sunting sumber]
- ↑ Pangwanoh ramatloka HbbTV diakses 28 Agustus, 2009
Bacaan salajengna[édit | sunting sumber]
- HbbTV Standard Overview: white paper dina standar.

robotstxt: allowed

filter: keep


text:
Tōkaidō Shinkansen ( nyaeta jalur 東海道新幹線 , Tōkaidō Shinkansen ) ? Shinkansen mimiti nu dibuka dina taun 1964 antara Tokyo jeung Shin-Ōsaka. Dioperasikeun ku Central Japan Railway Company (JR Central), nu samemehna ku JNR, Japan National Railways.
Gunung Ibuki jeung Tōkaidō Shinkansen
Aya tilu tipe kareta dina jalur: ti panggancangna nepi ka panglaunna, nyaeta
, Nozomi , jeung Hikari . Lolobana diterusken ka Kodama Sanyō Shinkansen, pangjauhna nepi ka Hakata Station Fukuoka.
Kareta dina jalur kaasup:
Hikari ti Tokyo ka Osaka perlu waktu opat jam dina 1964; terus mondokan jadi 3 jam 10 menit dina taun 1965. Ku ngawanohkeun Nozomi dina taun 1992, waktuna beuki mondokan jadi 2 jam 30 menit. Ngagunakeun kareta seri N700 dina 2007 ngurangan waktu Nozomi jadi 2 jam 25 menit.
Kareta
Kodama eureun di unggal stasion. Kareta Nozomi jeung Hikari eureun di tempat-tempat nu beda.
Stasion
dina Basa Jepang
Kota
Jarak (km)
(ti Tokyo) Pindah jalur
Tanda
Tokyo 東京
Chiyoda, Tokyo 0.0
JR East:
Tōhoku Shinkansen, Jōetsu Shinkansen, Nagano Shinkansen, Yamanote Line, Jalur Utama Chūō, Sōbu Main Line, Keihin-Tōhoku Line, Jalur Utama Tōkaidō, Keiyō Line, Jalur Yokosuka
Tokyo Metro: ○ Marunouchi Line (M-17)
Shinagawa 品川
Minato, Tokyo 6.8
JR East:
Jalur Yamanote, Keihin-Tōhoku Line, Jalur Utama Tōkaidō, Jalur Yokosuka
Keihin Electric Express Railway: Main Line
Shin-Yokohama 新横浜
Kōhoku-ku, Yokohama 25.5
JR East:
Yokohama Line
Yokohama Municipal Subway ■ Blue Line (No. 3 Line)
Odawara 小田原
Odawara, Kanagawa 76.7
JR East:
Jalur Utama Tōkaidō, Shōnan-Shinjuku Line
Odakyū Electric Railway: Odawara Line, Izu-Hakone Railway: Daiyuzan Line, Hakone Tozan Railway: Hakone Tozan Line
Atami 熱海
Atami, Shizuoka 95.4
JR East:
Jalur Utama Tōkaidō (tujuan Tokyo), Ito Line, JR Central: Jalur Utama Tōkaidō (tujuan Maibara)
Mishima 三島
Mishima, Shizuoka 111.3
JR Central:
Jalur Utama Tōkaidō
Izu-Hakone Railway: Sunzu Line
Shin-Fuji 新富士
Fuji, Shizuoka 135.0
(no railway)
Shizuoka 静岡
Aoi-ku, Shizuoka 167.4
JR Central:
Jalur Utama Tōkaidō
Shizuoka Railway: Shizuoka-Shimizu Line ( Shin-Shizuoka Station)
Kakegawa 掛川
Kakegawa, Shizuoka 211.3
Central JR: Jalur Utama Tōkaidō
Tenryū-Hamanako Railway: Tenryū Hamanako Line
Hamamatsu 浜松
Hamamatsu, Shizuoka 238.9
JR Central: Jalur Utama Tōkaidō
Enshu Railway: Enshu Railway Line ( Shin-Hamamatsu Station)
Toyohashi 豊橋
Toyohashi, Aichi 274.2
JR Central: Jalur Utama Tōkaidō,
Iida Line
Nagoya Railroad (Meitetsu): Jalur Utama Nagoya, Toyohashi Railroad: Atsumi Line (, Shin-Toyohashi Station) Azumada Main Line (tramway, Ekimae Station)
Mikawa-Anjō 三河安城
Anjō, Aichi 312.8
JR Central: Jalur Utama Tōkaidō
Nagoya 名古屋
Nakamura-ku, Nagoya 342.0
JR Central:
Jalur Utama Tōkaidō, Jalur Utama Chūō, Jalur Utama Kansai, Jalur Utama Takayama
Nagoya Subway: ■ Jalur Higashiyama (H08), ■ Jalur Sakura-dōri (S02), Nagoya Railroad (Meitetsu): Jalur Utama Meitetsu Nagoya (, Stasion Meitetsu Nagoya) Kintetsu: Jalur Nagoya (, Stasion Kintetsu Nagoya) ■ Nagoya Seaside Rapid Railway: Jalur Aonami (AN01)
Gifu-Hashima 岐阜羽島
Hashima, Gifu 367.1
Nagoya Railroad (Meitetsu): Meitetsu Hashima Line ( Shin-Hashima Station)
Maibara 米原
Maibara, Shiga 408.2
JR Central: Jalur Utama Tōkaidō (tujuan Atami), JR West:
Biwako Line (a part of Tōkaidō Main Line, for Kyoto), Hokuriku Main Line
Ohmi Railway: Main Line
Kyoto 京都
Shimogyo-ku, Kyoto 476.3
JR West:
Biwako Line (tujuan Maibara), JR Kyoto Line (sabegan Jalur Utama Tōkaidō, tujuan Osaka) Sagano Line (bagean ti San'in Main Line), Nara Line
Kintetsu: Kyoto Line, Kyoto Municipal Subway: ■ Karasuma Line
Shin-Ōsaka 新大阪
Yodogawa-ku, Osaka 515.4
JR West:
Sanyō Shinkansen (tujuan ka Hakata Station), JR Kyoto Line
Osaka Municipal Subway: Midōsuji Line (M13)


text:
Multimedia Home Platform
Multimedia Home Platform (DVB-MHP) nyaéta hiji standar sistim middleware bébas nu dirancang ku proyék DVB keur televisi digital interaktif. MHP ngidinan ditarima jeung dijalankeunnana aplikasi nu dumasar kana Java interaktif dina hiji sét TV. Aplikasi TV interaktif bisa dikirim kana saluran siaran, babarengan jeung stream audio katut vidéo. Aplikasi ieu contona bisa mangrupa jasa informasi, game, voting interaktif, surélék, SMS atawa keur balanja. Keur sakabeh aplikasi interaktif diperlukeun hiji saluran tambahan keur balik deui.
Daptar eusi
Sumebarna[édit | sunting sumber]
Dina tengah taun 2005 DVB-MHP kacida sumebarna di Itali (DVB-T) jeung Koréa (ATSC), sarta ujicoba atawa nyebar saeutik di Jerman, Finlandia, Spanyol, Austria jeung Australia. Industri kabel AS geus nangtukeun sistim middlewarena sorangan nu katelah OCAP, nu dumasar kana MHP. Kiwari, provider kabel panggedéna di Bélgia, Telenet ngaluarkeun sistim DVB-MHP, nu disebut DigiBox. Jaringan TV téréstrial nu bakal datang di Norwégia, NTV bakal maké standar DVB-MHP ogé.
Téhnologi[édit | sunting sumber]
MHP nangtukeun hiji lingkungan éksekusi aplikasi éksténsif keur TV interaktif digital, nu henteu kawates ku poko, véndor nu husus, hadwér katut sofwérna. Lingkungan éksekusi ieu dumasar kana dipakéna mesin virtual Java sarta définisi API umum nu nyadiakeun aksés keur sumber jeung fasilitas terminal TV digital interaktif. Aplikasi MHP nu bisa diinteroperasi lumaku dina punclut API ieu. Nu katelah aplikasi Navigator, nu mangrupakeun bagéan tina sofwér terminal, ngidinan pamaké pikeun ngaksés sakabeh aplikasi MHP sarta jasa DVB lianna (kayaning TV jeung radio).
MHP ukur mangrupakeun bagéan tina hiji kulawarga spésifikasi, nu sakabehna dumasar kana Standar Globally Executable MHP (GEM), nu ditetepkeun pikeun ngidinan world-wide adoption keur MHP.
DVB-HTML[édit | sunting sumber]
Aplikasi MHP jadi dua ciri. Tipe kahiji nyaeta aplikasi DVB-HTML. Hal ieu teu pati kasohor, sabagéannana alatan spésifikasi DVB-HTML ukur réngsé tepi ka MHP 1.1, tur alatan loba broadcaster, pabrik set-top-box jeung content developer ngarasa yén MHP ieu kompléks jeung hésé teuing pikeun diimplementasikeun. Aplikasi DVB-HTML mangrupakeun sakumpulan kaca HTML nu disiarkeun minangka bagéan hiji jasa. Spesifikasina dumasar kana sabudeureun versi XHTML 1.1 nu dimodulérisasi, tur kaasup ogé CSS 2.0, DOM 2.0, katut ECMAScript.
DVB-J[édit | sunting sumber]
Kaduana, tur nu sapanjang ieu leuwih kasohor nyaéta aplikasi DVB-J (DVB-Java). DVB-J ditulis maké Java maké sét MHP API tur ngawengku sakumpulan koropak kelas nu disiarkeun jeung hiji layanan. Aplikasi DVB-Java katelah "Xlet". Perkara ieu mangrupakeun konsép nu sarua jeung applet keur ramatkaca nu geus diwanohkeun ku Sun dina spésifikasi JavaTV. Kawas applet, antarbeungeut xlet ngidinan hiji sumber luar (ménéjer aplikasi dina hiji panarima MHP) pikeun ngamimitian tur mungkas hiji aplikasi.
Return channel[édit | sunting sumber]
Set-top box MHP bisa nyadiakeun backchannel keur aplikasi nu miharep ayana komunikasi jeung dunya luar, contona aplikasi voting atawa balanja. Backchannel upstream nu iilahar nyaeta jalur telepon atawa koneksi Internet pita rubak (ADSL, make modem basajan nu aya dina set-top box). DVB-RCT (Return Channel Terrestrial) mangrupakeun hiji tehnologi nirkabel nu make infrastruktur DVB. Manehna nyadiakeun Saluran Pangbalikan Tanpa Kabel VHF/UHF keur balik deui ka panyiar keur TV Terrestrial Interaktif. Manehna nyadiakeun data-rate sababaraha kbit/det per pamake, keur voting, polling, surelek, teleshopping, jsb.
Hal ieu mangrupakeun perbedaan jeung set-top box zapper.
Tempo oge[édit | sunting sumber]
- ARIB
- BD-J
- Televisi interaktif
- IP over DVB
- IPTV
- MHEG-5, standar saingan
- Set-top box
- OSGi
- Zapper
- Internet protocol datacasting (IPDC)
- DVB-H
Rujukan[édit | sunting sumber]
- Ulrich Reimers: DVB, The Family of International Standards for Digital Video Broadcasting, Second Edition, 2005, ISBN 3-540-43545-X (chapter 14, MHP)
Tumbu luar[édit | sunting sumber]
- Official MHP website maintained by the DVB Project Office.
- GEM specification
- MHP tutorials
- MHP Knowledge Database
- OpenMHP - MHP-Open Source Project
- Sun Microsystems' Java TV
- xleTView - xleTView, MHP-Open Source Emulator at Sourceforge
- Interactive-TV-Web - MHP/OCAP Website from Steven Morris
- dvb.org - DVB-RCT Return Channel Terrestrial
- Interactive TV Forum


text:
Gamelan
Gamelan sacara étimologis asal kecapna tina basa [[Jawa nya éta Gamel anu hartina nabeuh .[1] Gamelan mangrupa pakakas musik tradisional anu tumuwuh di Daerah Jawa hususna Jawa Barat, gamelan dipaenkeun ku sababaraha jalma gumantung kana pakakas anu dipaké.[1] Indonesia mangrupa bangsa anu miboga kabudayaan jeung kasenian anu kacida réana di unggal daérah miboga kasenian dumasar daérah séwang-séwangan, diantarana waé gamelan . [1] Aya pakakas séjén dina gamelan nya éta : gambang, gendang, metalofon jeung goong.[1]
Gamelan Jawa[édit | sunting sumber]
Gamelan Jawa mangrupa hiji wangun gamelan anu béda jeung Gamelan Bali atawa Gamelan Sunda.[2] Gamelan Jawa ngabogaan nada anu leuwih halimpu sarta slow, béda jeung Gamelan Bali anu rancak sarta Gamelan Sunda anu pohara mendayu-dayu sarta didominasi sora suling. Éta wajar, alatan Jawa ngabogaan sawangan sorangan anu diébréhkeun dina wirahma musik gamelanna.[2] Sawangan urang Jawa anu diébréhkeu dina musik gamelanna nya éta saluyuna kahirupan jasmani jeung rohani, saluyu dina nyarita sarta paripolah ku kituna henteu mecenghulkeun ekspresi anu kaleuleuwihi sarta ngawujudkeun toléransi antar sasama.[2] Wujud nyata dina musikna nya éta sora rebab anu dibarengan saimbang sora kenong, saron, kendang,gambang sarta sora goong dina saban panutup wirahma.[2] Teu aya nu ngajéntrékeun ngeunaan sajarah ayana gamelan, musik gamelan tumuwuh kira-kira saprak ayana kohkol, rebab, gesekan dina tali atawa awi ipis nepi ka dipikawanohna pakakas musik tina logam anu saterusna dingaranan gamelan, musik ieu dipaké pikeun marengan pagelaran wayang, sarta ibingan, sabada dina sawatara wayah satutasna nangtung minangka musik sorangan sarta dilengkepan jeung sora para sindén.[2] Éta musik kalayan nada pentatonis, gamelan komplit diwangun ti dua putaran, nya éta slendro sarta pélog.[2] Slendro ngabogaan 5 nada pér oktaf, nya éta 1 2 3 5 6 [C- D E+ G A] jeung béda interval leutik,Pélog ngabogaan 7 nada pér oktaf, nya éta 1 2 3 4 5 6 7 [C+ D E- F# G# A B] jeung béda interval anu badag. [2] Komposisi musik gamelan diciptakeun jeung sawatara aturan, nya éta diwangun ti sawatara putaran sarta pathet, diwatesan ku hiji gongan sarta melodina diciptakeun dina unit anu diwangun ti 4 nada.[2]
Gamelan Sunda[édit | sunting sumber]
Euweuh nu apal iraha kasenian sunda hususna gamelan asup ka tatar sunda, tapi tanda-tanda ayana kasenian di tatar sunda dijéntrékeun dina naskah sunda Sang Hyang Siksa Kanda Ng Karésian yén kasenian asupna dina abad ka-16. [1] Disebutkeun dina éta naskah yén harita anu maenkeun gamelan disebutna Kumbang Gending, tuluy anu ahli karawitan atawa kasenian sunda disebutna téh Paraguna, dina naskah séjén nya éta Naskah Séwaka Darma disebutkeun yén gamelan sunda disebut ogé Gangsa. [1] Gamelan sunda teu béda jauh jeung gamelan séjénna , dina basa sunda disebut degung. [1] Di tatar sunda gamelan miboga sababaraha macem diantarana : Gambang kromong, saléndro atawa pélog, prawa, ringgeng, goong gedé, goong renteng, monggang, toplek jeung sekaten. [1] Sedengkeun jenis gamelan sunda aya tilu nya éta renteng, salendro atawa pelog jeung ketuk tilu. [1]


text:
Ku : MAMAT
SASMITA
Béhna, di dunya
téh loba kaahéngan, nu dimaksud ahéng ku kuring téh saperti kalakuan barudak
indigo, apan sakitu ahéngna, barudak indigo siga nu bisa ningali hal-hal nu teu
katingali ku nu teu indigo. Kuring teu wani nyebutkeun nu teu indigoi téh nu
normal. Bisi nu normal téh nu indigo, boa boa hiji waktu mah nu disebut normal
téh nu indigo. Geuning mindeng katangén dina acara télévisi, nu indigo sok
norowélang nyebutkeun tuh beulah ditu aya nu nangtung, tah didinya aya nu keur
diuk, padahal cék nu teu indigo mah euweuh nanaon. Tapi ketah kuring rék lahlahan
nyebut normal ka nu teu indigo, alesanana lantaran nu teu
indigo téh leuwih
loba manan nu indigo. Najan kitu lain hartina nu indigo teu normal tapi cék
kuring mah éta téh istiméwa, leuwih ti istiméwa malah. Kungsi, waktu kuring
rumaja kénéh, boga babaturan nu istiméwa, na da leumpangna téh siga nu
sosoloyongan jeung mindeng nyangigir, cenah sieun ngabadug batur. Jadi manéhna mah
leumpangna téh siga di nu loba jelema,
padahal cék kuring mah didinya téh euweuh sasaha. Naha kuring percaya kana hal
nu kararitu? Percaya, percaya pisan. Saeutikna percaya ka sobat kuring mangsa
rumaja téa. Da manéhna téh lain jelema tukang bohong, lain jelema nu sok
akon-akon. Nepi ka kuring kungsi ngabelélkeun panon manéhna, hayang sidik naon
bédana jeung panon kuring. Euweuh, euweuh bédana, cék saréat mah. Tapi naha ari
manéhna bisa ningali nu teu bisa katingali ku kuring? Nya meureun hakékatna mah
aya bédana. Sigana dumasar kana hal éta jeung kajadian kajadian aheng séjénna,
nepi ka aya istilah dejavu, clairvoyance, waskita, vision, indra ka genep,
cakra, aura jeung réa-réa deui istilah séjén.
Sabenerna nu rék
dicaritakeun ku kuring téh lain hal kitu, tapi boa kétah rada rada siga kitu. Kajadianana
mah basa kuring pindah rohangan gawé. Kudu pindah rohang gawé téh pédah rohang
gawé di gedong utama nu sok dipaké sapopoé
keur dioméan, atuh kapaksa kuring kudu ngungsi heula. Cenah ngoméan
rohangan gawé téh paling lila gé sabulan satengah. Demi pindahna ka wangunan
urut gudang. Rohangan urut gudang téh teu lega-lega teuing paling gé dalapan
kali dua belas metér, aya dua rohang urut bagian administrasi gudang, ngan geus
lila teu dipaké, da ku pausahaan niatna rék dirugrugkrun, rék diganti jadi
gedong anyar. Rohang urut gudang téh lanténa tina ubin, geus lagedu, najan
diberesihan unggal poé gé angger wé lagedu, siga pinuh ku kekebul. Kuring nyicingan rohangan urut administrasi
gudang, supaya pikabetaheun, kuring ménta sangkan dingding témbokna dicét heula
dina poé peré, ambéh kaciri rada bersih.
Genah ngantor
didinya téh, tiis karasana, najan karasa rada canéom. Rohang gudang téh geus
lila kosong, jandélana teu bisa dibuka, nu bisa dibuka téh liang angin di béh
luhur, kacana gé geus bureng pisan. Tina kaca jandela nu teu bisa dibuka, mun isuk-isuk cahaya panon poé
sok nyorot, malah nyorotna persis kana luhureun méja gawé, kituna téh antara tabuh
salapan nepi ka tabuh sapuluh. Kitu ge mun panon poé keur aya beulah kalér,
lantaran gedong urut gudang téh ngujur ka kulon . Genah, haneut, itung-itung
moyan isuk-isuk.
Di rohangan ieu
aya pagawé séjén duaan, staf kuring.
Ngajéjér beulah kéncaeun kuring, luareun rohang administrasi nu ku
kuring dipaké.
Ngaranna pindah
rohang gawé, kapaksa sagala dibawa, kayaning lomari arsip sorolok, komputer,
mesin paranti ngacurkeun keretas nepi ka wadah runtah gé dibawa. Atuh mokaha rohangan nu tadina asa lega teh
jadi rada rupek. Kabel listrik, kabel telepon pajuranteng, ari internét onaman
teu maké kabel da maké wifi. Komo sanggeus korsi tamu
diperenahkeun béh hareup, rohangan téh beuki karasa rupek.
Naon atuh
pagawean kuring téh? Ah moal dibéjér-béaskeun, éra, bisi majarkeun goong nabeuh
manéh. ngan kuring téh gawé di hiji badan usaha milik nagara nu kawilang gedé.
Naha pakepuk gawé kuring teh?. Puguh wé pakepuk mah, loba pagawéan, loba nu
nelepon, loba nu hayang panggih. Matakna korsi tamu gé kudu aya, éta pisan nu
jadi alesanana pangna korsi tamu kudu ngabagug di rohangan ieu.
Diitung-itung
geus aya sabulanna, nempatan rohangan urut gudang téh. Salila sabulan teh aya
kajadian ahéng puguh gé. Mimitina kajadian ahéng téh sanggeus kuring ganti
komputer. Atuda komputer nu lila mah geus lélét pisan, mun muka program téh
ngagusrek, geus lila kakara mucunghul bari jeung monitorna buburicakan. Komo
mun dipaké muka internét, weuh matak kesel. Sanggeus ganti komputer ku nu anyar mah
ngebelesur, jaba lengkep deuih jeung sepéker, bisa ngadéngékeun lalaguan. Harita téh isuk-isuk, keur
ngadekul nyieun laporan, atuh dina sepéker ngegembrung lalaguan, sorana halon
da déngékeuneun sorangan. Bet teu pupuguh ujug-ujug kadéngé sora anak hayam
ciciakan, asa dengér, da ngéléhkeun sora lalaguan.
Sakedapan kuring
ngahuleng na sora anak hayam timana, sora lagu tina sepéker dileutikan, enya
sora anak hayam , beuki béntés, malah kadéngé sora awéwé nu ngagebah hayam da
siga disieuh-sieuh.
Jurungkunung
kuring nangtung, hayang sidik na sora anak hayam ti mana, kuring kaluar
rohangan, leumpang ka gigireun wangunan. Bet asa pamohalan aya sora anak hayam
ti gigireun wangunan ieu, da didinya téh aya bénténg, sedengkeun luareun bénténg
aya jalan gedé.
Kuring ngoréléng
ka sisi wangunan sabeulah deui, didieu mah komo moal aya anak hayam da didinya
mah lapangan parkir.
“Milarian naon
pa?” cék supir nu keur ngelapan mobil.
“Ieu bieu téh
sada aya sora anak hayam.” Dijawab kitu téh supir siga nu runga ringeu.
“Di palih mana
pa, da abdi mah teu nguping.”
“Sada di dieu.”
Kuring terus
asup deui ka rohangan gawé, enya meureun ngan sakadar dédéngéan. Dekul deui
digawé, teu lila bet kadéngé sora cai nyurulung, siga cai nu keur ditandéan ku émbér,
kuring rada rungah ringeuh, kuring rada ngejat sieun enya aya cai kana méja gawé,
teu lila les wé sora téh leungit.
Sora ti mana
atuh, terus kuring ngarérét kana arloji nu dipaké, jam sapuluh leuwih dua
menit. Pikiran cus-cos kaditu-kadieu maké jeung rada muriding sagala. Bet asa
piraku kudu muriding bulu punduk pabeubeurang kieu. Tungtungna dekul deui wé
digawé.
Sababaraha poé
ti harita teu kadéngé sora nanaon, asana poé ka opat ngadéngé deui sora jalma,
ieu mah béntés pisan sorana téh .
“Aa geura emam,
pan sakedap deui badé ka sakola.”
“Ari sangu kanggo
Adé aya kénéh ma? Upami teu aya deui wios kanggo Adé wé, Aa mah wareg kénéh.”
“Aya, sok wé séépkeun
sanguna.” Tuluy kadéngé siga nu keur kaprak keprek di dapur.
Kuring ngadédéngékeun
nu gunem catur, asa wawuh kana sora éta téh. Diinget-inget. Gebeg téh apan éta
téh ceplés pisan sora pamajikan jeung sora anak kuring. Moal kapalingan, enya
sora pamajikan jeung sora anak kuring éta téh. Harita kénéh kuring nelepon kana
hapé pamajikan.
“Mah nuju
dimana?”
“Ieu di sakola
TK, naha kitu?”
“Ah henteu, ieu
wé nyobian hapé, ti tatadi teu tiasa nelepon.” Jawab kuring rada aga-eugeu,
ngajawab téh sabulang béntor, da enya wayah kieu mah pamajikan téh pasti keur
di sakola TK ngadagoan anak kuring nu bungsu.
Teu lila kadéngé
deui sora nu teu puguh timana jolna téh, kadéngé nu ngagelendut anakna sangkan
soson-soson sakola. Kuring muriding deui bulu punduk, lain pédah keueung ieu
mah, éta tuda ngadéngé nu mapagahan anakna sangkan soson-soson sakola najan
kayaan walurat, najan gawé bapana ngan ukur jadi tukang loper koran. Muriding
lantaran asa neumbag kana haté nepi ka kuring ngadayagdag bari ngarénghap
panjang, caméot diuk nyelegon dina korsi gawé, bari sababaraha kali istigfar.
Teu salah éta téh sora pamajikan jeung anak kuring, moal kapalingan da kitu
pisan wanda sorana, apal da rumah tangga geus aya sawelas taun, najan haréwosna
gé apal. Atuh sora budakna gé ceplés sora anak kuring. Kuring ngahuleng
salila-lila, ngadedempés, ngadédéngékeun gunem caturna. Hanjakal beuki lila
sorana beuki les-lesan, beuki teu kadéngé.
Nu asa kadéngé baé dina ceuli kuring téh éta omongan budakna, siga nu
soleh pisan jeung basana lemes. Patojaiah jeung anak kuring nu sagala hayang,
teu kaop ningali barang nu anyar sok ngarenghik ménta dipangmeulikeun, hayang
hapé anyar, hayang sapatu anyar, hayang play stasion anyar, jeung rupa-rupa
deui, kalan-kalan kuring sok lieur sorangan ngabandungan kalakuan anak, basana
kasar, semu culangung., neugtreug deuih.
Dina pikiran
kuring bet jorojoy hayang nyaho sora bapana éta budak, naha sorana siga kuring
atawa henteu? Ngan geus sababaraha kali ngadenge omongan nu teu kaciri nu
ngomongna teh, can kungsi kawénéhan ngadéngé sora bapana atawa salakina, nu
remen kadéngé téh angger nu siga sora pamajikan kuring, nepi ka kuring mah rada
ngembeng cipanon, basa ngadenge sora ngalengis hayang nyakolakeun budak nepi ka
jucungna, najan kudu tisuksruk tidungdung, sagala dipigawé, sangkan meunang
duit keur meuli buku pelajaran anakna. Tah palebah dieu gé béda jeung pamajikan
kuring, enya diimah mah sagala beresih, tapi pan aya nu babantu, badéga téa
atuh mun hayang dahar teu weléh pesen ti katering, dapur téh arang langka
dipaké, iwal ti numpuk géroheun. Ngasuh budak nu leutik gé siga dinomer
duakeun, dianggapna leuwih penting ambring-ambringan jeung ibu-ibu nu séjén,
geus puguh arisan mah geus jadi sabiwir hiji, kudu pisan éta téh. Nu haroréam
ngabandunganana, kalan-kalan jadi keuheul, éta ari geus kudu indit ka salon, ti
ngumbah buuk, ngurus kulit, nyabut bulu kélék nepi ka motong kuku gé kudu di
salon. Inditna ka salon teh siga ngajadwal, ulah kaliwat komo nepi ka bolay
mah.
Kuring weléh teu
nyaho ti mana éta sumber sora téh, najan jolna sora téh maneuh antara tabuh
salapanan nepi ka tabuh sapuluhan isuk-isuk, tempatna gé maneuh di tempat
kuring diuk digawé, tapi weléh teu kapaluruh. Kungsi sora téh dirékam, tapi
waktu diputer ulang teu kadéngé nanaon, ukur sora ngahéos sada sora angin. Rajeun
kuring ngaragap diri boa-boa éta mah sakadar halusinasi, boa-boa kuring teu
waras, boa-boa kuring kurang saeundan atawa nu kieu kitu nu disebut haréwos
goib téh?. Nepi ka mun ka tempat gawé téh
sok wegah, tapi sakapeung aya rasa hayang nyaho kajadian naon ieu téh.
Tungtungna kuring nepungan jalma pinter, sebut wé lah paranormal, mun teu disebut
dukun gé, ngahaja diondang ka tempat kuring gawé, ngan rerencepan, batur mah
euweuh nu nyahoeun, dianggapna téh tamu, nu biasa nepungan kuring. Mimiti paranormal téh siga nu meleng, tuluy
ngajanteng di unggal juru bari kunyam-kunyem. Na atuh, ari séak téh paranormal
nyabut keris, congona diacung-acung ka kuring bari ngomong semu ngagerem,
kuring reuwas jaba sieun katojos ku congo keris deuih. Majarkeun di ieu tempat
téh aya nu ngageugeuh, hayang wawuh ka
kuring, paranormal sidakep bari awakna siga
nu ngagibrig, huntu kekerot, henteu we baham ngabudah mah. Bérés sidakepna,
tuluy ngomong moal ngaganggu deui, cenah geus diusir, geus diancam moal balik
deui. Golosor wé kuring méré amplop nu geus dieusi duit ka paranormal,
itung-itung nganuhunkeun, pédah geus diala gawéna.
Béhna, isukna
kadéngé deui baé sora téh, nu kadéngé téh budak keur ngapalkeun asmaul husna,
semu ngahariring dilagukeun, ditema ku ngapalkeun surat surat tina juz amma.
Kuring nepi ka ngarandeg keur gawé gé, panteng ngadéngékeun sora budak, sora
halimpu matak genah kadéngéna. Ngabandingkeun jeung anak kuring, tong boro ngadéngé
ngapalkeun asmaul husna atawa juz amma, dalah maca koran gé can kawénéhan komo
ngadeluk ngapalkeun mah, da nu kadéngé teh ukur lalaguan populér atawa sora
bebeledugan dina sepéker, sora kaulinan tina play stasion, bari raribut jeung
sasamana.
Lantaran rohang
gawé di gedong utama nu keur dioméan téh geus anggeus atuh kuring téh pindah
deui, sedengkeun rohangan urat gudang rék dibongkar, rék dijieun gedong anyar.
Ti harita mah pleng wé sora nu sok kadéngé téh leungit. Atuh kuring gé méh poho, rajeun sok asa hayang ngadéngé deui
sora budak nu ngaji ngapalkeun juz amma, sakali-kalieun mah, mun keur inget
kana sora budak nu halimpu, kuring sok neuteup gedong urut gudang nu keur
diburak barik dibongkar. Kapanasaran téh kahudang deui basa dina internét teu
ngahaja manggihan filem Random Quest, nu nyaritakeun perkara dunya kekembaran
atawa méta universe, rajeun disebut dunya paralél. Boa boa nu kaalaman ku
kuring gé kitu, cek gerentes haté. Panasaran, hayang meunang katerangan nu
jelas, tuluy kuring ngajak céting jeung babaturan nu resep kana carita fiksi
ilmiah jeung ongkoh babaturan kuring mah kungsi diajar élmu fisika.
“Cageur euy? Déwék
kakara nyaho aya filem Random Quest, filem naon eta téh?” kuring nulis kitu
sanggeus aya kontak jeung manéhna.
“Alhamdulillah
keur cageur. Sinarieun silaing lalajo filem nu kitu…”
Jeung manéhna
mah kuring téh geus omhang pisan, da ngabasakeun déwék, silaing téh geus teu
asa-asa. Tuluy manéhna nulis panjang, cenah dunya paralél téh ayana dina fisika
teoritis, loba kénéh debat, loba kénéh kontroversialna diantara para ahli
fisika. Teuing naon masudna da manéhna gé nulis ngeunaan ucing Schrodinger nu
beda nasib, téori super string, péso cukur Occam, fisika quantum, ngarancabang
lir jalan cagak atawa ngarancabang siga séndok garpu jeung deuih loba nulis
ngaran jelema saperti Stephen Hawking,
Max Tegmark, Hugh Everett, Jorge Louis
Borge jeung liana deui, teuing saha éta téh da kuring mah kakara nyaho harita ngaranna
gé. Manéhna gé nyabit-nyabit filem The One, salah sahiji bintangna Jet Li,
cenah filem fiksi ilmiah éta gé didadasaran ku perkara dunya paralél siga filem
Random Quest.
“Jadi lamun déwék
bisa ngadéngé sora pamajikan ti dunya paralél nu ayana di mana boa, bisa nyah?
Jeung bisa teu mun déwék panggih jeung déwék deui?”
“Tong sok loba ékol,
rék nyandung mah der wé atuh.”
“Belegug siah, teu
nyambung pisan, déwék mah nanya enyaan, lain perkara nyandung, geuning siga
dina Random Quest pan boga pamajikan di dunya mana boa.”
“Tah ciri-ciri jelema hayang nyandung mah
babari nafsu, babari ngambek.”
Kitu wé salila céting
jeung manéhna dina sela-sela waktu gawé téh direumbeuy ku heureuy, cék tulisan
manéhna bisa jadi téori superstring téh kajadian di sabudeureun urang, mun
sakabéh énergi ti unggal barang téh museur tur luyu bari silih nguatkeun nepi
ka bisa muka kuluwung multidimensi lir jalan torowongan nu antukna urang bisa ngadéngé sora nu teu
nyaho timana sumberna, bisa jadi ti dimensi sejen. Ari soal panggih dirina jeung
dirina deui, samisal kuring panggih jeung kuring deui mah sigana moal bisa,
sabab bisa ngalantarankeun paradok, nu antukna bakal ngaruntuhkeun kasaimbangan
alam. Perkara dina filem The One, Jet Li gelut jeung Jet Li deui, éta mah
ngaranna gé filem, ambéh ramé. Teuing ah kuring mah teu ngarti, naha penjelasan
ti manéhna ieu téh penjelasan ilmiah atawa pseudo ilmiah, ngan keur kuring mah
ieu téh penjelasan nu beuki teu jelas, ukur remeng remeng kahartina, ngaku bodo
wé palebah dinyana mah, jeung boa boa nu ditulis ieu gé salah, salah
ngahartikeun nu ditulis babaturan kuring.
Céting téh
anggeusan basa kuring rék mulang, gawé poé harita mah rada kangganggu, lain baé
pédah céting jeung babaturan nu rada lila tapi deuih ku kapikiran mun téa mah
enya dunya paralél téh aya, najan tempatna di mana boa, di dimensi sabaraha
boa, kuring téh aya kuring nu séjén nu bisa baé béda nasib. Mun kuring keur
senang, kuring nu di mana boa mah keur susah. Mun kuring jadi juragan, di mana
boa mah kuring jadi kuli. Mun kuring korupsi, di mana boa mah jadi anggota
atawa ketua komisi pemberantas korupsi . Mun kuring teu ngukut hayam, dimana
boa mah ngukut hayam. Mun anak kuring bengal, di mana boa mah anak kuring téh soléh.
Jadi, kuring nu enyaan, kuring nu mutlak téh kuring nu mana? Nu bakal dihisab
di yaumul akhir. Kuring teu bisa ngajawab, kuring ngan ukur bisa ngucap Subhanalloh
Allohuakbar. Naha kajadian kitu nu disebut dejavu, indra ke genep, clairvoyance
téa? Atawa boa boa ukur ceuli kuring nu ceuli léntaheun, nu ukur ngadéngé sadéngé-déngéna.
(Dimuat dina Tribun Jabar Salasa
1/10/2013, Rebo 2/10/2013, Kemis 3/10/2013)


text:
I2C
I²C nyaéta beus komputer sérial nu kapanggih ku Philips pikeun nyambungkeun périferal laun kana motherboard, embedded system, atawa ponsél. I²C ieu mangrupakeun singgetan tina Inter-Integrated Circuit anu dibaca I-dua-C.
Daptar eusi
Rancangan[édit | sunting sumber]
I²C saukur maké dua jalur koléktor muka dua arah, nyaeta serial data (SDA) jeung serial clock (SCL), nu ditarik ka luhur (pull-up) make resistor. Tegangan pangluhurna +5 V, sok sanajan sistim nu tegangannana +3.3 V ogé ilahar dipaké, sarta tegangan séjén ogé teu nanaon.
Disain rujukan I²C boga rohangan alamat (address space) 7-bit katut 16 alamat nu disayagakeun, jadi panglobana nepi keun ka 112 titik bisa komunikasi dina beus nu sarua. Mode beus I²C pangilaharna nyaeta 100 kbit/det dina mode standar, sarta 10 kbit/det dina mode lalaunan, tapi frekuénsi clock nu ngadeukeutan enol ogé teu nanaon. Revisi I²C pangpandeurina bisa ngawengku leuwih loba titik sarta leuwih gancang (400 kbit/det mode gancang sarta 3.4 Mbit/det mode gancang pisan), sarta ngarojong fitur tambahan lianna, kawas mode alamat 10-bit.
Révisi[édit | sunting sumber]
Sistim I²C nu asli dijieunna dina taun 80-an minangka hiji sistim beus anu basajan pikeun ngabangun elektronika kadali nu maké rupa-rupa IC ti Philips.
Dina taun 1992, kaluar vérsi munggaran anu geus distandardisasi. Vérsi ieu nambahkeun mode gancang anyar (400kbit/det) jeung mode alamat 10-bit sangkan kapasitasna bisa ngaronjat nepi ka 1008 titik. Vérsi 2.0 ti taun 1998 nambahkeun mode gancang pisan (3.4 Mbit/detik) sarta ngurangan tegangan jeung arus listrik sangkan nyumponan pangabutuh nu perelu ngahémat daya. Vérsi 2.1 ti taun 2001 minangka standar pangpandeurina, tapi teu loba parobahan ti vérsi 2.0.
Pamakéan[édit | sunting sumber]
I²C cocog pisan pikeun rupa-rupa périferal anu kabasajanan sarta murahna ongkos produksi leuwih penting batan gancangna sistim. Pamakéan anu ilahar nyaéta pikeun:
- Ngaksés mémori non volatil.
- Ngaksés DACs anu laun.
- Ngaksés ADCs anu laun.
- Ngaganti setélan kontras, hué, jeung kasaimbangan kelir dina layar monitor.
- Ngaganti volume dina spiker pinter.
- Ngadalikeun témbongan LED atawa LCD, siga nu aya dina ponsél.
- Nyalurkeun data ti sénsor jeung pikeun diagnostik, saperti térmostat CPU jeung gancangna kipas.
- Maca real time clocks.
- Ngahurung-paéhkeun sistim.
Kaunggulan husus I²C nyaéta hiji mikrokontroler bisa ngadalikeun jaringan IC ngan saukur ku dua pin nu dijalankeun dina program. Périferal ogé bisa disambungkeun atawa dipegatkeun tina beus I²C sawaktu sistim hurung kénéh. Hal ieu idéal pikeun pamakéan anu merelukeun ngaganti komponén sacara gancang (en: hot swapping).
Sistim beus siga I²C jadi leuwih kahot nalika insinyur komputer sadar yén loba pisan ongkos produksi jeung desain rangkéyan kaintegrasi (IC) ayana dina ukuran awakna jeung jumlah pinna. Awak anu leuwih leutik ogé biasana boga beurat anu leuwih hampang jeung merelukeun daya listrik leuwih saeutik, tangtu penting pisan dina pamakéan ponsél jeung komputasi portabel.
Pangrojong ti Sistim Operasi[édit | sunting sumber]
Dina Linux, komunikasi I²C dipigawé ku modul kernél husus. Tata cara pikeun nulis program klién I²C bisa dipanggihan dina dokuméntasi ngeunaan kernél dina header file /usr/include/linux/i2c.h. OpenBSD ogé kakara nambahan cara gawé pikeun I²C, sarta pangrojong pikeun kontroler tur sénsor-sensor anu ilahar kapanggih di pasaran.
Dina sistem operasi Sinclair QDOS jeung Minerva (QDOS reimplementation) QL, I²C dirojong ngaliwatan sakumpulan éksténsi nu disadiakeun ku TF Services.
Dina AmigaOS, pustaka i2c.library nu ditulis ku Wilhelm Noeker nyadiakeun aksés I²C.
eCos ngarojong I²C pikeun sababaraha arsitéktur komputer.
Motherboard EPIA-M ogé ngarojong I²C ngaliwatan modél Mini-ITX.
Téhnologi Turunan[édit | sunting sumber]
I²C jadi dadasar pikeun ACCESS.bus, VESA Display Data Channel (DDC) interface, System Management Bus (SMBus), jeung "Intelligent Platform Management Bus" (IPMB, salasahiji protokol IPMI). Impléméntasi ieu béda dina hal tegangan jeung wengkuan frékuénsi clock-na, sarta bisa miboga jalur interupsi.
Tempo ogé[édit | sunting sumber]
Tumbu luar[édit | sunting sumber]
- Philips I2C specifications
- Detailed introduction, Primer
- Introduction to I2C
- I2C Bus / Access Bus
- Using the I2C Bus with Linux
- OpenBSD iic(4) manual page
- Linux package lm-sensors support I2C bus among others.
- massmind i2c page Source code, samples and technical information for using i2c with PC, PIC and SX microcontrollers.
- I2C bus
- Serial buses information page
- I2C Bus Technical Overview and Frequently Asked Questions
- The I2C Faq Version 2.0
- The Bus Buffer Resource. For 2-wire buses such as I2C, SMBus, PMBus, IPMB & IPMI


text:
M
M nyaéta hurup Latin modérn anu ke-13. Ngaranna em, dibaca [ɛm].
Daptar eusi
Sajarah[édit | sunting sumber]
Wangun hurup M asalna ti hurup Fénisia Mem, ngaliwatan hurup Yunani Mu (M, u). Hurup Mem Semitik kamungkinan badag melambangkan cai. Dipikanyaho bahawa masarakat Semit anu hirup di Mesir kira-kira 2000 SM mengadaptasi hiérogif "cai" anu mulanya melambangkan konsonan sengau rongga-gigi (/n/), alatan kecap Mesir pikeun "cai" berbunyi "n-t". Simbol éta dijadikeun hurup M dina basa Semitik, alatan kecap cai dina basa maranéhanana dimimitian jeung sada kasebut.
Pamakéan[édit | sunting sumber]
Hurup M melambangkan sada konsonan sengau dwibibir (m), boh dina basa klasik boh modérn. Dina Alfabet Fonetik Internasional, hurup M leutik melambangkan konsonan sengau dwibibir, sedengkeun variasi bentukna (ɱ) melambangkan konsonan sengau bibir-gigi. Kamus Basa Inggris Oxford (édisi kahiji) nyatakeun bahawa hurup 'm' kadangkala berbunyi vokal dina kecap kawas spasm sarta akhiran -ism. Dina istilah modérn, pamakéan kitu diuraikan minangka konsonan suku ([m̩]).


text:
Paleolitikum
Paléolitikum nya éta période jaman antara warsih 50.000 SM – 10.000 SM. [1] Dina jaman ieu, manusa hirup sacara nomaden dina kumpulan leutik pikeun néangan kadaharan. [1] Maranéhanana moro sato, néwak lauk sarta nyokot hasil leuweung minangka kadaharan. [1] Maranéhanana tacan bisa tatanén. [1] Maranéhanana ngagunakeun batu, kai sarta tulang sato pikeun nyieun parabot moro.[1] Maranéhanana nyieun pakéan tina kulit sato nu ditéwak ku maranéhanana. [1] Sajaba ti éta, maranéhanana geus bisa ngagunakeun seuneu pikeun masak, memanaskan awak sarta ngusir sato.[1] Titilar jaman paleolitikum sawatara hasil kabudayaan tina jaman paleolitikum, di antarana ny aéta kapak genggam, kapak perimbas, monofacial,alat-alat serpih, chopper, sarta sawatara jenis kapak anu geus dipigawé kadua sisina. [2] Pakakas-pakakas ieu henteu bisa digolongkeun kana kabudayaan batu tepas atawa golongan flake.[2] Pakakas-pakakas ieu dipigawé sacara basajan sarta masih pohara garihal. [2] Komo, henteu jarang anu ngan mangrupa pecahan batu. [2] Chopper mindeng disebut minangka kapak penetak atawa pecahan tina batu anu seukeut.[2] Hasil kabudayaan ieu loba kapanggih di wewengkon Indonésia, utamana di Sangiran (Jawa Tengah) sarta Cebbenge (Sulawesi Kidul). [2] Flake ngabogaan fungsi anu badag,terutama pikeun mesék cangkang hui sarta kulit sato.[2]


text:
Nokia
Nokia nyaéta salah sahiji parusahaan telekomunikasi panggedena sa dunya, Nokia dibeberkeuna di Kota Espoo, Finlandia.Nokia ngajieun telepun
Sajarah[édit | sunting sumber]
Nokia didirikeun taun 1940 pas basa perang Dunya kadua, mimitinamah Nokia téh lain parusahaan telekomunikasi siga ayeuna, mimitinamah ngajieun Sapatu Boot, terus ngajieun Televisi.
Dina taun 1980 Nokia ngajurus kana Divisi éléktronik, taun 1990 Nokia ngenalkeun NMT (Nordic Mobile Télépony) atawa Telepun Selular Nordik. Hasilna taun 1994 Nokia ngadamel Telepun selular kahijina.
Ayeuna 2100 Seri ponsel Nokia, ngadulang suksés, aya leuwih ti 500.000 karyawan.
Meureun ayeunamah nyaho yén telepun anu babari dicoo na teh Nokia. Da memang éta moto Nokia.
"Ti babaréto, Nagara Finlandia ngagantungkeun Hasil Hutanna, Ayeuna, Kuring bisa nambahkeun Kana Nokia" saur Sthepen Elop
Nokia Ayeuna[édit | sunting sumber]
Ayeuna Nokia jadi sukses mimpin Pasar Telepun di Indonésia salah sahiji produk telepun anu popular nyaéta Nokia C3 anu laris dina 6 sasih ku panjualan 1 yuta unit. Nokia Ngagaduhan sababaraha Partner kasuksesan nana :
- Java (S40) Dikhususkeun kanggo telepun anu mirah tapi seeur fiturna, terutami kanggo negara berkembang
- Symbian : Salah sahiji panyabab kasuksesan Nokia ku Symbian OS anu hampang mirah namun sae dina urusan loba tugas
- Windows Phone : Nokia ngarencanakeun produk Windows Phone kanggo kalangan Luhur
Prefensi[édit | sunting sumber]
- ↑ a b c d "Annual Results 2010" (PDF). Nokia Corporation. 27 Januari 2011. Diakses pada 27 Januari 2011.


text:
BIANTARA GUBERNUR JAWA BARAT
DINA ACARA RAPAT PARIPURNA ISTIMEWA DPRD KOTA BOGOR
RARAGA MIELING MILANGKALA KOTA BOGOR KA-528 TAUN 2010
Bissmillahirrahmaanirrahiim
Assalamualaikum wr.Wb.
Sampurasun!!
Anu dipihormat Saderek Walikota miwah Wakil Walikota Bogor;
Anu dipihormat : Pingpinan tur Anggota DPRD miwah Unsur Pimpinan Daerah Kota Bogor
Anu dipihormat : Para Pejabat TNI miwah Polri katut para Pejabat Sipil di lingkungan Sekretariat Daerah, Sekretariat DPRD, OPD, Kelurahan serta Desa sa-Kota Bogor;
Tamu uleman anu dipihormat sareng dimulyakan Allah SWT.
Dina waktos nu sami, momen ieu oge tiasa dijantenkeun wahana pikeun ngawewegkeun sinergitas antawis Pamarentah Kota Bogor sareng Pamarentah Provinsi Jawa Barat, dugi ka tiasa rempug jukung sauyunan sarta dina waktuna janten entry point pikeun ngahontal masarakat Jawa Barat anu mandiri, dinamis, tur sejahtera.
Sakumaha urang pada uninga, yen Kota Bogor ngapimilik lerak strategis anu padeudeut jeung Jakarta salaku ibukota Nagara. Tempat nu strategis ieu janten hiji kaunggulan anu sacara langsung bisa mangaruhan kana kamekaran perekonomian, utamana dina sektor industri jeung jasa. Salian tina eta, Kota Bogor oge gaduh ajen historis nu luhung. Salah sawiosna nyaeta wangunan sarta tempat-tempat sejenna titinggal jaman kolonialisme anu janten pamincut pikeun sajarawan jeung para wisatawan, naha eta wisatawan domestik atanapi wisatawan manca negara, datang ka kota Bogor.
Luyu jeung kaunggulan katut daya tarik Kota Bogor, bisa dipastikeun bakal mawa kontribusi pikeun ngaronjatkeun perekonomian tug dugi ka ngarojong kana kamekaran anu dipihareup, nyaeta ngaronjatna kasajahteraan rahayat Kota Bogor kalayan walatra. Namung, tangtosna wae kedah diperhatikeun dampak negatif tina kamekaran daerah perkotaan, anu ilaharna ngadatangkeun rupa-rupa masalah kependudukan. Masalah eta beuki lila tangtu bakal beuki hese ditungkulanana upama pamarentah jeung masarakatna katut stakeholder lianna henteu boga komitmen anu kuat pikeun rempug jukung sauyunan memeresna. Pikeun memeres masalah anu diuningakeun tadi, tangtungna wae kudu dillakukeun saara komprehensif, salah sahijina bisa dilakukeun ngaliwatan pengaturan tata ruang kota anu hade. Katambah Kota Bogor ngapimilik loba bangunan bersejarah anu kudu dijaga tur dimumule.
Sakumaha urang pada maphum, masalah sarta potensi 26 kabupaten/ kota di Jawa Barat sakitu ragemna. Nya kitu oge masalah sarta potensi Kota Bogor, sapertos anu diuningakeun di luhur. Kulantaran kitu, Pamarentah Propinsi Jawa Barat parantos netepkeun RKPD (Rencana Kerja Pemerintah Daerah) taun 2010 jadi dokumen rencana operasional pangwangunan taun 2010, dumasar kana isu-isu strategis sarta pamarekan kawilayahan, anu saterusna difokuskeun kana program jeung kagiatan pikeun ngahontal 9 (salapan) tujuan babarengan common goals jeung non common goals.
Kaitana sareng hal eta, ditetepkeun tema pembangunan Jawa Barat taun 2010, nyaeta: “Mewujudkan satu kesatuan pembangunan Jawa Barat yang bermutu dan akuntabel, dalam rangka pencapaian Jawa Barat yang mandiri, dinamis dan sejahtera”. Implikasi strategis anu dipihareup dina tema pangwangunan ieu nyaeta ngaronjatna partisipasi jeung kapentingan masarakat sarta stakeholder lianna, naha ti tingkat pusat, propinsi jeung kabupaten/ kota.
Ari nu jadi prioritas pangwangunan Jawa Barat taun 2010 ngawengku hal-hal di handap ieu.
- Ngaronjatkeun kualitas atikan, anu difokuskeun kana ngaronjatekun mutu jeung layanan atikan anu walatra
- Ngaronjatkeun kualitas kasehatan, anu difokuskeun kana ngaronjatkeun darajat kasehatan indung jeung anak, penaggulangan katut pencegahan penyakit menular, sarta ngabudayakeun hirup bersih jeung sehat
- Kamandirian dina pangan, anu difokuskeun kana pasadiaan bahan pangan pokok anu berkualitas sarta tuluy-tumuluy
- Ngaronjatkeun daya beuli masarakat, anu difokuskeun kana mekarkeun aneka usaha anu boga nilai tambah, dina raraga nyiptakeun lahan gawe, ngembangkeun modal jeung budaya masarakat digawe
- Ngaronjatkeun kinerja aparatur, anu difokuskeun kana ngaronjatkeun pelayanan publik sarta implementasi sistem renumerasi daerah anu berkeadilan, sarta nerapkeun sistem good governance secara konsisten
- Penaggulangan bencana, katut pengendalian lingkungan hidup, anu difokuskeun kana usaha ngurangan resiko bencana, utamana banjir jeung longsor, sarta ngamumule tur ningkatkeun legana jeung fungsi kawasan lindung kalayan nyistem
- Ngembangkeun infrastruktur wilayah, anu difokuskeun kana ngawangun jalan, ngawangun infrastruktur perhubungan, ngawangun waduk, ngawangun infrastruktur pengendalian banjir, ngawangun jeung ngarehabilitasi daerah irigasi strategis, ngungkulan masalah sampah, sarta ngawujudkeun ruang investasi pikeun ngembangkeun infrastruktur wilayah
- Ngembangkeun energi, anu difokuskeun kana ngembangkeun energi alternatif jeung listrik ka padesaan
- Ngembnagkeun padesaan, anu difokuskeun kana kamandirian masarakat jeung kalembagaan, dina rancang bangun jeung kasinambungan kaualitas pangwangunan di padesaan
“Wilujeng Milangkala Kota Bogor Ka-528”
Billahitaifiq wal-hidayah
Wassalamualaikum Wr. Wb.
GUBERNUR JAWA BARAT
ttd
AHMAD HERYAWAN
(http://www.kotabogor.go.id/index.php?option=com_content&task=view&id=5933&Itemid=101)


text:
Rojong Wikipédia!
NYUMBANG AYEUNA »
Poé ieu jutaan jalma di sakuliah dunya bakal mikawanoh hal-hal anyar di Wikipédia. Salaku organisasi nu ngabobotohan masarakat sukarélawan sajagat, kami teu weléh narékahan sangkan nyebarkeun émbaran nu saalus-alusna salega-legana dina sakabéh basa pikeun sakabéh jalma di mana waé ayana sacara gratis sarta euweuh iklanan. Sumbangan Anjeun bakal ngabantu sangkan Wikipédia bisa terus hirup jeung leuwih mangpaat pikeun Anjeun.
—Wikipédia dibobotohan ku Wikimedia Foundation, organisasi amal bébas pajeg 501(c)(3) nu puseurna di San Fransisco, California. Di Amérika Serikat, sumbangan Anjeun bisa ngurangan pajeg féderal. Sadaya sumbangan ngalangkungan kartu kiridit bakal diurus ku PayPal.


text:
Cerita Humor Sunda
Cerita humor Sunda yang akan dipublikasikan bukan merupakan cerita politik Sunda, serta bukan pula humor dewasa Sunda yang diperuntukkan hanya untuk kalangan orang dewasa. Tetapi cerita lucu ini tentunya layak untuk dikonsumsi oleh semua kalangan, baik kalangan muda dan juga kalangan tua. Bahkan anak-anak juga boleh-boleh saja membaca cerita ini.
Cerita Humor Sunda
Agar langsung kepada inti cerita, yaitu cerita humor Sunda, maka secara lengkap humor lucu Sunda atau cerita lucu bahasa Sunda secara lengkapnya bisa Anda baca dibawah berikut ini:
Cerita Humor Sunda : Maling Hayam Jeung Panganten
Awal carita mangsa peuting keur sepi jempling, aya maling keur ulak ilik ka katuhu jeung kenca, ngaler ngidul jeung ngulon, tuluy keteyep ngadekeutan ka hiji imah panggung, maklum dikampung mah masih keneh loba imah panggung, jeung biasana kolong imah teh sok dijieun kadang hayam, kandang entog, kandang kelenci, pokona mah kolong imah teh sok dijieun kandang ingonan anu manfaat keur kulawargana, multi level meureun nya ayeuna mah istilahna teh.
Tah simaling teh caritana rek maling hayam, rerencepan muka panto kandang bari jeung dugdag-degdeg da sieun kadengeeun kunu boga imah, barang keur muka panto kandang ngadenge aya sora awewe "kang....tos dibuka......", simaling ngagerendeng na hatena "duh! nyahoeun aing muka panto", simaling jempe sakeudeung, teu kungsi lila tuluy moncor sirahna ka kandang, ti imah kadenge deui sora awewe "duh kang tos lebet nya !!!" sorana rada tarik, simaling ngorejat bari kukulutus dina hatena "haram jadah! nyahoeun aing rek maling hayam !", padahal nu dijero imah mah teu nyahoeun nanaon da puguh keur sosonoan, maklum masih pangantenan.
Isukna simaling jualan bonteng di pasar, kabeneran sipanganten oge indit kapasar, pas liwat ka tukang bonteng awewena nyarita ka salakina bari ngadilak ka tukang bonteng, pokna teh "kang siga nu wengi nya!". maksudna kana bonteng, tapi Tukang bonteng ngageubeug hatena, rey...... beungeutna ngadadak beureum, tuluy hudang tina diukna, beretek lumpat tipoporose sieun ditewak, hatena baceo "duh bener-bener nyahoeun ka aing". padahal si awewe mah ngomong kitu teh kanu boga salakina.
Cerita Lucu Bahasa Sunda: Sendal Kuring
Di hiji poe jum'at saberes jum'atan, si ucok (orang batak nu karek pindah k bandung) ambek-ambekan da sendalna leungit,, si ucok nanya ka barudak nu keur nongkrong,,
Si Ucok: "Heh kau barudak,, ninggali sendal kuring teu??"
Barudak: "Sendal nu kumaha bang??"
Si Ucok: "Eta sendal nu karek meuli bieu isuk-isuk"
Barudak: "Wah teu apal bang"
Datang Pa Haji nu karek kaluar ti Mesjid, di tanya oge ku si ucok...
Si Ucok: "Pa Haji, sendal kuring leungit pa haji"
Pa Haji: "Pahili meureun bang"
Si Ucok: "Bah..! Siapa pula eta pa hili?? Wah kudu di bantai ku kuring..!"
Pa Haji: "Eh si abang, Pahili teh Pagentos"
Si Ucok: "Bah..! Duaan jeung si Pa gentos??? Wah duanana ku kuring rek di bantai..!"
Pa Haji: "Aduh di bejaan teh teu ngarti-ngarti, pa haji uwih ahh...Assalamualaikum.."
Si Ucok: "Bah..! Rek kamana Pa Haji?? Sendal kuring kumaha ieu??"
Cerita Lucu Gokil Bahasa Sunda: Mimpi Malam Jum'at
Orang Jawa dengan menggunakan bahasa sunda tetapi logatnya memakai bahasa Jawa bercerita kepada Orang Sunda tentang mimpinya di malam Jum'at.
Orang Jawa : "Mas abdi wengi ngimpen
Orang Sunda : "ngimpen naon mas?"
Orang Jawa : "Ngimpen bobo jeung nu geulis."
Orang Sunda : "Kumaha dina jero impenannana?"
Orang Jawa : "Pokona endah pisan ngan pas abdi gugah nu geulis teh hento aya, pan abdi teh kesel ah abdi teh bobo deui we."
Orang Jawa : "Eh ngimpen deui."
Orang Sunda : "Bari kerung, ngimpen naon deui mas?"
Orang Jawa : "Ngimpen gaduh acis seueur pisan. Pas abdi gugah dicabakan dina pesak calana, acisna hento aya ah abdi teh kesel bobo deui we."
Orang Jawa : "Eh abdi ngimpen deui"
Orang Jawa : "Ngimpen ee"
Orang Sunda : "Kumaha tah?"
Orang Jawa : "Pas abdi gugah, dicabak teh aya ee teh. Hahahahahahaha...."


text:
Pancakaki
Pancakaki nya éta hiji sistem nu ngagambarkeun hubungan kulawarga. Bangsa-bangsa di dunya atawa nu basana béda bisa waé ngabogaan pola-pola nu ampir sarua. Upami kitu, narjamahkeun hiji istilah ka basa séjén minangka pagawéan nu teu susah. Ngan sakapeung, panarjamah héséeun narjamahkeun istilah-istilah pancakaki ti bangsa nu sistemna béda.
Pancakaki urang Sunda[édit | sunting sumber]
Dina adat istiadat urang Sunda, pancakaki téh ngabogaan dua harti. Kahiji, pancakaki téh hartina pernahna jelema ka jelema deui anu sakulawarga atawa anu kaasup baraya kénéh. Upamana baé, kumaha pancakakina si Dadap ka si Waru, naha kaasup indung, bapa, nini, aki, paman, bibi, anak, incu, buyut. alo, suan, jsté. Kadua, pancakaki téh hartina mapay perenahna kabarayaan.
- Ka handap:
-
- anak: turunan kahiji
- incu: turunan kadua, anak ti anak
- buyut: turunan katilu, anak ti incu
- bao: turunan kaopat, anak ti buyut
- Ka luhur:
-
- bapa: kolot lalaki
- indung: kolot awéwé
- aki: kolotna lalaki ti bapa atawa indung
- nini: kolot awéwé ti bapa atawa indung
- uyut: bapa atawa indung ti aki atawa nini
- bao: bapa atawa indung ti uyut
- janggawaréng: bapa atawa indung ti bao
- udeg-udeg: bapa atawa indung ti janggawaréng
- kakait siwur: bapa atawa indung ti udeg-udeg
- karuhun: jujutan kanu leuwih luhur anu geus tilar dunya
- sesepuh: jujutan kanu leuwih luhur nu masih hirup kénéh
- Ka gigir:
-
- lanceuk: dulur sadarah lalaki atawa awéwé anu leuwih kolot
- adi: dulur sadarah lalaki atawa awéwé anu leuwih ngora
- uwa: lanceukna bapa atawa indung
- paman/emang: adi lalaki ti bapa atawa indung
- bibi: adi awéwé ti bapa atawa indung
- alo: anakna lanceuk
- suan: anakna adi
- aki ti gigir: lanceuk lalaki ti aki atawa nini
- nini ti gigir: lanceuk awéwé ti aki atawa nini
- kapilanceuk: sepupu, anak abang/kakak dari ayah/ibu
- kapiadi: sepupu, anak adik dari ayah/ibu
- incu ti gigir: incuna adi
- emang ti gigir: anakna adi aki/nini (lalaki)
- bibi ti gigir: anakna adi aki/nini (awéwé)
- Perkawinan:
-
- salaki: carogé, lalaki anu ngawin pamajikan
- pamajikan: istri, awéwé anu dikawin ku salaki
- mitoha: kolot lalaki atawa awéwé ti pamajikan atawa salaki
- minantu: lalaki atawa awéwé anu dikawin ku anakna mitoha
- lanceuk beuteung: lanceuk ti salaki atawa pamajikan
- adi beuteung: adi ti salaki atawa pamajikan
- Anak:
-
- tunggal: anak hiji-hijina
- cikal: anak anu munggaran
- panengah: anak tengah, anak anu gumelar di tengah-tengah (biasana mah pikeun jumlah anak anu ganjil)
- pangais bungsu: laneuk deukeut ti anak bungsu, kadua ti handap
- bungsu: anak bungsu, anak anu gumelar panungtung
- Istilah Séjén:
-
- lanceuk sabrayna: lanceuk misan anu masih sarundayan ti aki atawa nini
- adi sabrayna: adi misan anu masih sarundayan ti aki atawa nini
- dulur pet ku hinis: dulur kandung, dulur saibu sarama
- dulur sabaraya:dulur pisan, anakna mamang atawa bibi ogé ua
- dulur teges: dulur enya saindung sabapa
- indung téré: pamajikan Bapa lain tapi lain anu ngalahirkeun
- bapa téré: salaki indung tapi lain anu ngalantarankeun lahir
- anak téré : anak sampakan ti salaki atawa pamajikan
- dulur patétéréan: anak indung atawa bapa téré
- baraya laér: baraya anu nurutkeun pancakaki geus jauh
- teu hir teu walahir: teu baraya saeutik-eutik acan
- bau-bau sinduk: baraya kénéh sanajan geus laér
- baraya: sakur anu aya pancakakina
- bésan: indung/bapana minantu
- dahuan: salaki atawa pamajikanna lanceuk


text:
22.2.13
Contoh Soal UTS Bahasa Sunda Kelas 5 Semester 2
Pemerintah Kota Bandung
Dinas Pendidikan
SD Negeri Cipamokolan 3
Jl. Derwati No. 40 Kec. Rancasari
Asal-usul Gunung Tangkuban Parahu dipalikeun kana Legenda “Sangkuriang”, nu nyaritakeun anak bogoh ka Indungna, Dayang Sumbi. Sangkuriang teu bias nedunan pamenta Indungna, nyaeta nyieun Talaga jeung parahu dina waktu sapeuting, atuh kacida ambekna. Parahu ditajong tepi ka nangkubna. Eta parahu robah jadi Gunung nu ayeuna disebut Gunung Tangkuban Parahu.
a. 7.567 meter c. 2.408
b. 2.804 meter d. 2.084


text:
Dewi Sartika dilahirkeun ti kulawarga priyayi sunda,Nyi Raden Rajapermas jeung Raden Somanagara.Meski ngalanggar adat harita,Ibu Ramana keukeuh nyakolakeun Dewi Sartika,ka sakola Walanda deui.Sapupus Ramana,Dewi Sartika diasuh ku Ua-na (Lanceuk Ibuna) nu mangrupakeun Patih di Cicalengka.Ti Ua-na,Anjeuna meunang didikan tentang Kasundaan,sedengkeun wawasan kabudayaan Barat diperoleh tina berkat didikan Nyonya Asisten Residen bangsa Walanda.
Ti taun 1902 Dewi Sartika tos ngarintis Sakola kanggo kaom Istri.Di ruangan alit,di pipir bumi Ibuna di Bandung,Dewi Sartika ngajar di payuneun anggota Kulawarga anu Istri.Ngarenda,Masak,Ngaput,Maca,Nulis,Ngitung jsb,ngajadikeun materi pangajaran harita.
Sanggeus konsultasi jeung Bupati RA. Martenagara ,dina 16 Januari 1904,Dewi Sartika muka Sakola Istri kahiji sa-Hindia - Walanda.Guruna tilu urang,nyaeta Dewi Sartika sareng dulurna,Ny. Poerwa dan Nyi. Oewid.Murid angkatan pertamana 20 urang-an,ngagunakeun ruangan pendopo kabupaten Bandung.
Bulan September 1929,Dewi Sartika ngayakeun peringatan pendirian sakolana nu tos 25 tahun.Nu saterusna ganti ngaran jadi "Sakola Raden Dewi".Ku jasana ieu,Dewi Sartika dipasihan bintang jasa ku pamarentah Hindia-Walanda.
(Suara Admin:Mentranslate Artikel Singkat diatas memerlukan waktu 1 jam!)
Sumber:Wikipedia,Translate to Sunda:Arina
Keywords:Biografi RA.Dewi Sartika dengan bahasa sunda,Dewi sartika make basa sunda,Pahlawan Jawa barat dengan bahasa sunda,Biografi tokoh Jawa barat dengan bahasa sunda,Tokoh Pahlawan make basa sunda,Tokoh pahlawan nganggo basa sunda,Pahlawan nasional make basa sunda,Sakola Istri kahiji di Indonesia,Sekolah wanita pertama di indonesia,Tokoh pejuang wanita,Pahlawan wanita.


text: 1Ti Paulus, abdining Allah sarta rasul Isa Al Masih, anu dipiwarang nguatkeun iman umat Allah sarta nungtun maranehna kana kayaktian nurutkeun agama anu diagem ku urang, 2anu didadasaran ku pangarep-ngarep kana hirup langgeng tea. Allah anu ngajangjikeun hal ieu ka urang, ti alam bihari keneh, mustahil jalir. 3Sanggeus nitih kana wanci, eta jangji teh ku Mantenna dibuktikeun dina pangwawarana-Na. Eta pangwawaran teh dipercayakeun ka simkuring, ku Allah, Juru Salamet urang. 4Surat dumateng Titus, anu ku karana saiman sasat anak pituin, nepi ka urang jadi sabeungkeutan. Muga anjeun pinanggih rahmat, piwelas katut rahayu ti Allah Rama, jeung ti Isa Al Masih, Juru Salamet urang. 5Nu matak anjeun ditinggalkeun di pulo Kreta teh, nya eta pikeun memeres jeung neruskeun hanca. Anjeun kudu ngangkat kokolot-kokolot pikeun jamaah, di unggal-unggal tempat. Dasarna kudu nurutkeun pituduh ti simkuring tea, nya eta: 6Nu kudu diangkat teh, anu mulus kalakuan, anu teu nyandung, anu anak-anakna balageur, anu taya cawadeunana, jeung anu tara ngabarandel. 7Sabab jeneng pamingpin jamaah teh manggul papancen ti Allah, teu meunang nyieun codeka, teu meunang gumede, panas-baran, mabok, teu kaopan, jeung hawek. 8Sabalikna, pamingpin jamaah mah kudu darehdeh, biluk ka nu hade, sabar, adil, iklas, lantip, 9kukuh kana ajaran sajati sarta luyu jeung pangajaran anu geus katarima. Tah nu karitu anu baris bisa nerapkeun ajaran sajati teh, anu baris bisa ngahatean jamaahna, tur wani menerkeun kasalahan-kasalahan jelema-jelema anu boga tekad ngalawan. 10Da loba keneh atuh anu ngaralawan teh, anu rek ngasupkeun pangajaran nu nyeleweng; pangpangna mah, ti golongan umat turunan Yahudi. 11Nu kararitu, kudu dibekem sungutna. Sabab pangajaranana, matak runtag sajamaah. Pangna ngarulik elmu teu uni oge, taya lian ti rek nyiar untung nu teu halal. 12Nepi ka aya urang Kreta, nabina pisan, kungsi ngomong kieu: "Urang Kreta mah, saumur-umur, jaba ti wadul teh teu beda ti kerud, nya gembul nya kedul." 13Bener naker eta ucapan teh. Weweleh nu karitu teh ku anjeun, malakmandar iman kapercayaanana pulih deui; 14ulah sina ngeukeuweuk bae talari karuhun Yahudi, ngagul-ngagul aturan-aturan beunang manusa, teu malire kayaktian. 15Pikeun anu hatena suci mah, sagala ge suci. Sabalikna, pikeun nu pecat iman mah, euweuh nu suci lantaran nya pipikiran nya kalakuan, kotor bae. 16Majar maneh nyaho ka Allah, ari kalakuan sabalikna. Jelema-jelema karitu mah, gawena ngan ngaralawan bae, pinuh ku kaijid, jeung taya pupurieunana.


text:
Dominic Howard
Dominic Howard nya éta drummer grup musik Muse anu lahir tanggal 7 Désémber1977 di Stockport, kota leutik deukeut Manchester, Inggris[1][2]. Faktana, Dominic nya éta personil pangkolotna di Muse, tapi wajahna anu bubudakeun jeung lucu bisa nyamunikeun umurna[1]. Dominic boga seléra humor nu alus, Dominic ogé resep papanggih jeung jalma réa[1]. Saacan jadi dummer, pagawéan Dominic nya éta asistén di kantin sakola, jeung buruh di Pabrik tékstil (bagian packing)[2].
Dominic pertama kalina maén drum umur 11 taun, nalika aya konsér musik jazz di Sakolana, ieu minat terus dikembangkeun nepi ka kuliah[3]. Howard kuliah di Teignmouth Community, terus manéhna asup jadi personil grup musik[3]. Grup musikna teu pati kasohor saméméh Matthew Bellamy asup, terus teu lila Chris Wolstenholmes ogé asup[3]. Sabada sababaraha kali ganti ngaran, ahirna ieu grup musik disebut Muse[3].
Nalika Muse keur naék daun, Howard kudu ngarandapan tragédi nalika tur taun 2004 di Glastonbury, Bapana Dominic Howard maot alatan serangan Jantung[3]. Howard hampir ninggalkeun Muse harita, tapi kalayan dukungan ti personil séjénna, Muse jeung konsérna terus lumangsung[3].
Howard boga kontrak husus jeung perusahaan drum, Tama, Howard maké produk-produk drum Tama anu boga ciri has drum transparan[3]. Howard ogé boga kabiasaan ngarusak drumna nalika manggung[3]. Simbal anu dipakéna nya éta mérek Zildjian, Howard ogé maké stik drum séri tanda tangan Zildjian Dennis Chambers[3].


text: 1Paramitra! Geus dua kali jeung ieu, simkuring nyuratan teh. Eusina mah, sarua maksudna, nya eta tarekah seja mepelingan aranjeun. 2Malakmandar aranjeun areling terus kana pilahir nabi-nabi baheula nu saruci; kitu deui, kana timbalan Gusti Jungjunan urang sarta Juru Salamet, anu ditepikeun ku rasul-rasul anu daratang ka aranjeun. 3Anu kudu pohara diingetkeunana teh, nya eta: Dina mangsa-mangsa jaman ahir, bakal aya tukang-tukang nyacampah anu ngaberung. Maranehna bakal nyarieun lulucon anu eusina ngahina ka urang, basana: 4“Baruk, eta teh enggeus jangji arek datang deui? Ari ayeuna eukeur ka mana heula? Geuning ti sapesna karuhun urang, kaayaan teh angger keneh bae, dunya ngadeg ti baheula henteu robah-robah.” 5Maranehna ngahaja mopohokeun sajarah, yen baheula, sanggeus Allah ngandika, jleg langit jeung bumi ngajadi. 6Mopohokeun, yen bumi anu asal tina cai jeung ku cai; geus dibasmi ku cai oge, nya eta waktu aya caah sadunya tea. 7Mopohokeun, yen langit jeung bumi anu kiwari teh, oge dicawiskeun keur parab seuneu, sakumaha Pangandika Allah; ngan sabot ngadago wancina, nya eta Poean jelema-jelema anu daroraka dipariksa jeung ditibanan hukuman. 8Paramitra masing inget! Mungguh di Pangeran mah, sapoe jeung sarebu taun teh teu beda. Da pikeun Mantenna mah, sarua bae. 9Pangeran mah, kana ngalaksanakeun jangji teh, tara talangke cara ceuk sangkaan jelema. Nu saenyana mah, Mantenna, sabar-Na kalangkung-langkung ka aranjeun teh; dumeh kahoyong-Na mah, ulah aya saurang ge anu cilaka; sabalikna, kahoyong-Na mah, kabeh teh tarobat tina dosa-dosana. 10Demi Wanci pisumpingeuna-Na Gusti Jungjunan urang teh, hamo kataksir iraha, cara urang teu bisa naksir wanci pidatangeunana bangsat. Dina Wanci eta, langit baris ngiles sirna; sorana ngagulugur, unsur-unsur jagat raya lebur ku seuneu; kitu deui, bumi katut sagala eusina baris musna kaduruk. 11Jadi, ku sabab kabeh baris lebur ku jalan kitu; atuh hirup aranjeun teh kudu pohara suci kalawan takwana, 12bari sing manteng dina ngarep-ngarep jeung bajuang pikeun pisumpingeunna-Na eta Poean Gusti. Dina poe eta, langit lebur ku seuneu sarta unsur-unsur jagat buana ajur ku panas. 13Tapi mungguhing urang mah, pan pageuh ngarep-ngarep kana jangji Pangeran, Anu ngajangjikeun langit anyar jeung bumi anyar, pangancikan anu dicita-cita ku urang, anu diereh ku kaadilan. 14Sabab eta, dulur-dulur! Sajeroning nganti-nganti, aranjeun teh kudu bajuang; sangkan aranjeun, kasondongna ku Allah teh, ulah aya dina kaayaan cacad atawa nguciwakeun, malar bisa reureujeungan jeung Mantenna kalawan santosana. 15Kasabaran Pangeran ka urang teh, hartina Mantenna maparin tempo sangkan urang salamet; sakumaha anu geus disaurkeun ku Paulus, mitra simkuring, dina suratna ka aranjeun, dulur-dulur. Anjeunna nyebatkeun kitu teh lantaran kenging hikmat kapinteran ti Allah. 16Dina surat-suratna, unggal-unggal oge anjeunna tara luput, kudu bae nyarioskeun ieu perkara. Surat-surat anjeunna sok dieusi ku sababaraha hal anu muskil, matak hese kahartina. Ku jelema-jelema anu kurang pangarti tur kurang pengkuh imanna mah, hal eta, dihartikeunana teh sok diputerbalikkeun, nepi ka matakkeun maranehna cilaka: Nya cara kana tulisan-tulisan Kitab sejenna bae, maranehna, mun ngahartikeun teh sok diputerbalikkeun. 17Tapi mungguh aranjeun mah, ti samemehna oge, geus terang kana hal eta teh. Kari waspadana bae, malar ulah kasered ku anu salalasar, — nya eta jalma-jalma nu teu tara'at kana hukum — bisi matak poho kana cecekelan. 18Anggur sing leuwih rajin ngagunakeun bakat jeung pangarti kurnia ti Isa Al Masih, Gusti Jungjunan urang, sarta Juru Salamet urang tea. Pikeun Anjeunna bae, kamulyaan teh, ti ayeuna dugi salalanggengna.


text:
Véktor (rohangan)
Véktor dina matematika mangrupakeun diménsi nu boga arah tujuan nu tangtu. Véktor bisa digambarkeun ku sajumlah komponén nu tangtu, gumantung kana sistem anu dipaké. Conto vVektor dina matematika mangrupa besaran jeung arah nu tangtu. Vektor bisa dideskripsikan kalawan sajumlah komponén nu tangtu, gumantung ti sistem anu dipaké. Conto véktor anu kawéntar nyaéta gaya gravitasi. Gaya gravitasi henteu ngan ngabogaan gedé, tapi ogé tujuan ka puseur gravitasi bumi.
Daptar eusi
Panjang véktor[édit | sunting sumber]
Pikeun néangan panjang hiji véktor dina rohangan euklidian tilu diménsi, bisa dipaké cara kieu:
Sarat saruana duan véktor[édit | sunting sumber]
Dua véktor dingaranan sarua lamun duanana ngabogaan panjang sarta tujuan anu sarua
Kasajajaran dua véktor[édit | sunting sumber]
Dua véktor disebut sajajar (paralel) lamun garis anu ngagambarkeun dua véktor kasebut sajajar.
Operasi véktor[édit | sunting sumber]
Kakalian skalar[édit | sunting sumber]
Hiji véktor bisa dikalikan jeung skalar sarta ngahasilkeun vektor ogé, véktor hasilna nyaéta:
Tatambahan jeung kukurangan véktor[édit | sunting sumber]
Contona véktor a=a1i + a2j + a3k sarta b=b1i + b2j + b3k.
Hasil ti a ditambah b nyaéta:
Kukurangan véktor ogé lumaku ku cara anu kurang leuwih sarua
Véktor hijian (unit vector)[édit | sunting sumber]
Véktor hijian nyaéta véktor anu ngabogaan panjang 1 hijian panjang. Véktor hijian ti sahiji véktor bisa ditéang ku cara:


text:
Préféktur Yamanashi
Préféktur Yamanashi (山梨県)
Perfektur Yamanashi (山梨県 Yamanashi-ken?) ayana di Wewengkon Chubu Pulo Honshū , Jepang. Ibukotana Kofu.
Daptar eusi
Sajarah[édit | sunting sumber]
Perfektur Yamanashi Prefecture dina pra-Restorasi Meiji nyaeta Propinsi Kai. Salilan periode Sengoku dipingpin ku Takeda Shingen.
Geografi[édit | sunting sumber]
Perfektur Yamanashi Prefecture diwatesan ku Tokyo, Kanagawa, Saitama, Shizuoka, jeung Nagano. Perfektur Yamanashi kakurung ku darat sarta gunung-gunung nu lembahna sempit. Gunung Fuji jadi wates di beulah kidulna.
Kota-kota[édit | sunting sumber]
Kacamatan jeung Desa[édit | sunting sumber]
Kacamatan jeung desa di unggal distrik.
Ekonomi[édit | sunting sumber]
Demografi[édit | sunting sumber]
Budaya[édit | sunting sumber]
Wisata[édit | sunting sumber]
Yamanashi salah sahiji daerah tujuan wisata. Gunung Fuji, wewengkon Lima Situ Fuji, Kota Kofu, pabrik anggur, kuil Erin-ji, jeung Kuil Kuonji ngarupakeun tempat-tempat nu ilahar didatangan ku wisatawan.
Lambang Perfektur[édit | sunting sumber]
Rujukan[édit | sunting sumber]
Wikipedia Basa Inggris, Juli 2006.


text:
Carita Pantun Ngahiangna Pajajaran
Pun, sapun kula jurungkeun
Mukakeun turub mandepun
Nyampeur nu dihandeuleumkeun
Teundeun poho nu baréto
Nu mangkuk di saung butut
Ukireun dina lalangit
Tataheun di jero iga!
Saur Prabu Siliwangi ka balad Pajajaran anu milu mundur dina sateuacana ngahiang : “Lalakon urang ngan nepi ka poé ieu, najan dia kabéhan ka ngaing pada satia! Tapi ngaing henteu meunang mawa dia pipilueun, ngilu hirup jadi balangsak, ngilu rudin bari lapar. Dia mudu marilih, pikeun hirup ka hareupna, supaya engké jagana, jembar senang sugih mukti, bisa ngadegkeun deui Pajajaran! Lain Pajajaran nu kiwari, tapi Pajajaran anu anyar, nu ngadegna digeuingkeun ku obah jaman! Pilih! ngaing moal ngahalang-halang. Sabab pikeun ngaing, hanteu pantes jadi Raja, anu somah sakabéhna, lapar baé jeung balangsak.”
Daréngékeun! Nu dék tetep ngilu jeung ngaing, geura misah ka beulah kidul! Anu hayang balik deui ka dayeuh nu ditinggalkeun, geura misah ka beulah kalér! Anu dék kumawula ka nu keur jaya, geura misah ka beulah wétan! Anu moal milu ka saha-saha, geura misah ka beulah kulon!
Daréngékeun! Dia nu di beulah wétan, masing nyaraho: Kajayaan milu jeung dia! Nya turunan dia nu engkéna bakal maréntah ka dulur jeung ka batur. Tapi masing nyaraho, arinyana bakal kamalinaan. Engkéna bakal aya babalesna. Jig geura narindak!
Dia nu di beulah kulon! Papay ku dia lacak Ki Santang! Sabab engkéna, turunan dia jadi panggeuing ka dulur jeung ka batur. Ka batur urut salembur, ka dulur anu nyorang saayunan ka sakabéh nu rancagé di haténa. Engké jaga, mun tengah peuting, ti gunung Halimun kadéngé sora tutunggulan, tah éta tandana; saturunan dia disambat ku nu dék kawin di Lebak Cawéné. Ulah sina talangké, sabab talaga bakal bedah! Jig geura narindak! Tapi ulah ngalieuk ka tukang!
Dia nu marisah ka beulah kalér, daréngékeun! Dayeuh ku dia moal kasampak. Nu ka sampak ngan ukur tegal baladaheun. Turunan dia, lolobana bakal jadi somah. Mun aya nu jadi pangkat, tapi moal boga kakawasaan. Arinyana engké jaga, bakal ka seundeuhan batur. Loba batur ti nu anggang, tapi batur anu nyusahkeun. Sing waspada!
Sakabéh turunan dia ku ngaing bakal dilanglang. Tapi, ngan di waktu anu perelu. Ngaing bakal datang deui, nulungan nu barutuh, mantuan anu sarusah, tapi ngan nu hadé laku-lampahna. Mun ngaing datang moal kadeuleu; mun ngaing nyarita moal kadéngé. Mémang ngaing bakal datang. Tapi ngan ka nu rancagé haténa, ka nu weruh di semu anu saéstu, anu ngarti kana wangi anu sajati jeung nu surti lantip pikirna, nu hadé laku lampahna. Mun ngaing datang; teu ngarupa teu nyawara, tapi méré céré ku wawangi. Ti mimiti poé ieu, Pajajaran leungit ti alam hirup. Leungit dayeuhna, leungit nagarana. Pajajaran moal ninggalkeun tapak, jaba ti ngaran pikeun nu mapay. Sabab bukti anu kari, bakal réa nu malungkir! Tapi engké jaga bakal aya nu nyoba-nyoba, supaya anu laleungit kapanggih deui. Nya bisa, ngan mapayna kudu maké amparan. Tapi anu marapayna loba nu arieu-aing pang pinterna. Mudu arédan heula.
Engké bakal réa nu kapanggih, sabagian-sabagian. Sabab kaburu dilarang ku nu disebut Raja Panyelang! Aya nu wani ngoréhan terus terus, teu ngahiding ka panglarang; ngoréhan bari ngalawan, ngalawan sabari seuri. Nyaéta budak angon; imahna di birit leuwi, pantona batu satangtungeun, kahieuman ku handeuleum, karimbunan ku hanjuang. Ari ngangonna? Lain kebo lain embé, lain méong lain banténg, tapi kalakay jeung tutunggul. Inyana jongjon ngorehan, ngumpulkeun anu kapanggih. Sabagian disumputkeun, sabab acan wayah ngalalakonkeun. Engke mun geus wayah jeung mangsana, baris loba nu kabuka jeung raréang ménta dilalakonkeun. Tapi, mudu ngalaman loba lalakon, anggeus nyorang: undur jaman datang jaman, saban jaman mawa lalakon. Lilana saban jaman, sarua jeung waktuna nyukma, ngusumah jeung nitis, laju nitis dipinda sukma.
Daréngékeun! Nu kiwari ngamusuhan urang, jaradi rajana ngan bakal nepi mangsa: tanah bugel sisi Cibantaeun dijieun kandang kebo dongkol. Tah di dinya, sanagara bakal jadi sampalan, sampalan kebo barulé, nu diangon ku jalma jangkung nu tutunjuk di alun-alun. Ti harita, raja-raja dibelenggu. Kebo bulé nyekel bubuntut, turunan urang narik waluku, ngan narikna henteu karasa, sabab murah jaman seubeuh hakan.
Ti dinya, waluku ditumpakan kunyuk; laju turunan urang aya nu lilir, tapi lilirna cara nu kara hudang tina ngimpi. Ti nu laleungit, tambah loba nu manggihna. Tapi loba nu pahili, aya kabawa nu lain mudu diala! Turunan urang loba nu hanteu engeuh, yén jaman ganti lalakon ! Ti dinya gehger sanagara. Panto nutup di buburak ku nu ngaranteur pamuka jalan; tapi jalan nu pasingsal!
Nu tutunjuk nyumput jauh; alun-alun jadi suwung, kebo bulé kalalabur; laju sampalan nu diranjah monyét! Turunan urang ngareunah seuri, tapi seuri teu anggeus, sabab kaburu: warung béak ku monyét, sawah béak ku monyét, leuit béak ku monyét, kebon béak ku monyét, sawah béak ku monyét, cawéné rareuneuh ku monyét. Sagala-gala diranjah ku monyét. Turunan urang sieun ku nu niru-niru monyét. Panarat dicekel ku monyet bari diuk dina bubuntut. Walukuna ditarik ku turunan urang keneh. Loba nu paraeh kalaparan. ti dinya, turunan urang ngarep-ngarep pelak jagong, sabari nyanyahoanan maresék caturangga. Hanteu arengeuh, yén jaman geus ganti deui lalakon.
Laju hawar-hawar, ti tungtung sagara kalér ngaguruh ngagulugur, galudra megarkeun endog. Génjlong saamparan jagat! Ari di urang ? Ramé ku nu mangpring. Pangpring sabuluh-buluh gading. Monyét ngumpul ting rumpuyuk. Laju ngamuk turunan urang; ngamukna teu jeung aturan. loba nu paraéh teu boga dosa. Puguh musuh, dijieun batur; puguh batur disebut musuh. Ngadak-ngadak loba nu pangkat nu maréntah cara nu édan, nu bingung tambah baringung; barudak satepak jaradi bapa. nu ngaramuk tambah rosa; ngamukna teu ngilik bulu. Nu barodas dibuburak, nu harideung disieuh-sieuh. Mani sahéng buana urang, sabab nu ngaramuk, henteu beda tina tawon, dipaléngpéng keuna sayangna. Sanusa dijieun jagal. Tapi, kaburu aya nu nyapih; nu nyapihna urang sabrang.
Laju ngadeg deui raja, asalna jalma biasa. Tapi mémang titisan raja. Titisan raja baheula jeung biangna hiji putri pulo Dewata. da puguh titisan raja; raja anyar hésé apes ku rogahala! Ti harita, ganti deui jaman. Ganti jaman ganti lakon! Iraha? Hanteu lila, anggeus témbong bulan ti beurang, disusul kaliwatan ku béntang caang ngagenclang. Di urut nagara urang, ngadeg deui karajaan. Karajaan di jeroeun karajaan jeung rajana lain teureuh Pajajaran.
Laju aya deui raja, tapi raja, raja buta nu ngadegkeun lawang teu beunang dibuka, nangtungkeun panto teu beunang ditutup; nyieun pancuran di tengah jalan, miara heulang dina caringin, da raja buta! Lain buta duruwiksa, tapi buta henteu neuleu, buaya eujeung ajag, ucing garong eujeung monyét ngarowotan somah nu susah. Sakalina aya nu wani ngageuing; nu diporog mah lain satona, tapi jelema anu ngélingan. Mingkin hareup mingkin hareup, loba buta nu baruta, naritah deui nyembah berhala. Laju bubuntut salah nu ngatur, panarat pabeulit dina cacadan; da nu ngawalukuna lain jalma tukang tani. Nya karuhan: taraté hépé sawaréh, kembang kapas hapa buahna; buah paré loba nu teu asup kana aseupan……………………….. Da bonganan, nu ngebonna tukang barohong; nu tanina ngan wungkul jangji; nu palinter loba teuing, ngan pinterna kabalinger.
Ti dinya datang budak janggotan. Datangna sajamang hideung bari nyorén kanéron butut, ngageuingkeun nu keur sasar, ngélingan nu keur paroho. Tapi henteu diwararo! Da pinterna kabalinger, hayang meunang sorangan. Arinyana teu areungeuh, langit anggeus semu beureum, haseup ngebul tina pirunan. Boro-boro dék ngawaro, malah budak nu janggotan, ku arinyana ditéwak diasupkeun ka pangbérokan. Laju arinyana ngawut-ngawut dapur batur, majarkeun néangan musuh; padahal arinyana nyiar-nyiar pimusuheun.
Sing waspada! Sabab engké arinyana, bakal nyaram Pajajaran didongéngkeun. Sabab sarieuneun kanyahoan, saenyana arinyana anu jadi gara-gara sagala jadi dangdarat. Buta-buta nu baruta; mingkin hareup mingkin bedegong, ngaleuwihan kebo bulé. Arinyana teu nyaraho, jaman manusa dikawasaan ku sato!
Jayana buta-buta, hanteu pati lila; tapi, bongan kacarida teuing nyangsara ka somah anu pada ngarep-ngarep caringin reuntas di alun-alun. Buta bakal jaradi wadal, wadal pamolahna sorangan. Iraha mangsana? Engké, mun geus témbong budak angon! Ti dinya loba nu ribut, ti dapur laju salembur, ti lembur jadi sanagara! Nu barodo jaradi gélo marantuan nu garelut, dikokolotan ku budak buncireung! Matakna garelut? Marebutkeun warisan. Nu hawek hayang loba; nu boga hak marénta bagianana. Ngan nu aréling caricing. Arinyana mah ngalalajoan. Tapi kabarérang.
Nu garelut laju rareureuh; laju kakara arengeuh; kabéh gé taya nu meunang bagian. Sabab warisan sakabéh béak, béakna ku nu nyarekel gadéan. Buta-buta laju nyarusup, nu garelut jadi kareueung, sarieuneun ditempuhkeun leungitna nagara. Laju naréangan budak angon, nu saungna di birit leuwi nu pantona batu satangtung, nu dihateup ku handeuleum ditihangan ku hanjuang. Naréanganana budak tumbal. sejana dék marénta tumbal. Tapi, budak angon enggeus euweuh, geus narindak babarengan jeung budak anu janggotan; geus mariang pindah ngababakan, parindah ka Lebak Cawéné!
Nu kasampak ngan kari gagak, keur ngelak dina tutunggul. Daréngékeun! Jaman bakal ganti deui. tapi engké, lamun Gunung Gedé anggeus bitu, disusul ku tujuh gunung. Génjlong deui sajajagat. Urang Sunda disarambat; urang Sunda ngahampura. Hadé deui sakabéhanana. Sanagara sahiji deui. Nusa Jaya, jaya deui; sabab ngadeg ratu adil; ratu adil nu sajati.
Tapi ratu saha? Ti mana asalna éta ratu? Engké ogé dia nyaraho. Ayeuna mah, siar ku dia éta budak angon!
Jig geura narindak! Tapi, ulah ngalieuk ka tukang!


text:
Assalamualaikum Wr. Wb.
Alhamdulillahirabbilalamin wassolatu wassalamu'ala asrofil ambiya iwal mursalin wa'ala alihi wasohbihi ajmain 'amma ba'du.
Payaibadalloh ittakullah hakkotukotihi walatamutunna illa waantummuslimun.
Asyhaduallaillahaillallah waasyhaduanna muhammadarrosullulloh.
Allahumasholli 'ala sayidina muhammad wa'ala ali syaidina muhammad.
Robbisrohlisodri wayasirli amri wahlul ukdatammillisani yafkohu kauli.
Puji syukur urang panjatkeun ka hadirat illahi robbi, bahwasana urang teh tiasa keneh kempel di ieu masjid dina rangka ngalaksanakeun solat juma'ah.
Simkuring teu bosen-bosen ngawasiatkeun bahwa urang sadaya teh kedah ningkatkeun kadar katakwaan sareng kaimanan urang, ku cara ngalaksanakeun sagala perentahna tur ngajauhan sagala anu dilarangna.
Di luhureun mimbar ieu, simkuring bade nepikeun materi ngeunaan "sikap tercela dina kahirupan sapopoe".
Para hadirin sidang jumaah anu mulya.
Sipat tercela teh nyaeta sipat anu goreng-goreng, atawa tiasa oge disebat sipat mazmumah. Sipat ieu jumlahna aya lima.
Kahiji, nyaeta sipat ananiyah. Sipat ieu teh ngandung harti egois atawa leuwih mentingkeun kahirupah sorangan tibatan kahirupan jalma sejen. Sipat ieu teh kedah urang jauhan, ku sabab urang mah kaasup makhluk sosial. Misalna, jalma beunghar anu tara mura-mere ka pakir miskin jsb.
Kadua, nyaeta sipat hasad. Hasad teh hartina iri dengki atawa teu resep ningali kabagjaan kahirupan jalma sejen. Sipat ieu oge kedah urang jauhan, ku cara neguhkeun iman urang sareng sadar bahaya tina sipat hasad.
Katilu, nyaeta sipat gadab. Gadab hartina gampil ngambek atawa gampil kasinggung. Lamun urang ngabogaan sipat ieu, urang teh kedah gera-gera ninggalkeun ieu sipat, kunaon? kusabab, bahayana loba, salah sahijina nyaeta nimbulken rupi-rupi panyakit ka diri urang. Cara ngaleungitkeun ieu sipat nyaeta, urang kedah getol wudhu, sabab setan mah teu resep ka nu jalma nu osok wudhu.
Kaopat, nyaeta gibah. Gibah hartina ngagunjing, atawa ngomongkeun kakirangan, kagorengan, atawa aib ti jalma sejen. Rosululloh nyatakeun gedena bahaya gibah tina sabdana nyaeta "Jauhan gibah, sesungguhna gibah teh leuwih bahaya ti zina".
Kalima, nyaeta sipat namimah, atawa ngadu domba. Sipat ieu teh dibogaan kujalma anu osok ngadu domba dua jalma/kelompok, ambeh nimbulkeun permusuhan. Bahaya tina sipat ieu nyaeta nimbulkeun permusuhan, kakacauan dina kahirupan di masyarakat.
Ayeuna mah, mangga urang introspeksi diri urang, geura tobat, sareng ngajauhan sipat anu lima bieu, ambeh urang kahindar tina sagala rupi-rupi dosa sareng azab di naraka.
Sakieu wae materi anu tiasa ku simkuring dugikeun, lamun aya kalepatan punten dihampura.
Robbana atina fiddunya hasanah wafil aakhiroti hasanah waqina azabannar.
Subhana robbika robbil ijati amayasifun wasalamun alal mursalin walhamdulillahirrobbil 'alamin.
Wabillahi taufik walhidayah.
Wassalamu'alaikum Wr. Wb.


text:
Geus teu tahan mang tauntaun bubujangan
Hayang Kawin win win win Hayang kawin
Geus teu kuat beurang peuting duh ngajablay
Era ku tatangga eujeung babaturan
Loba nu nyeletuk cenah kuring bujan galapuk
Isin ku pa RT isin ku pa RW
Sering ngalelewe cenah teu payu ka awewe
Hayang Kawin win win win
Hayang kawin euy..
Ema.. Bapa.. Cing pangneangkeun jodo
Kuring embung boga titel jomblo
Ema.. Bapa.. sok pangmilihkeun calon
Asal ulah urut ucing garong
Keun bae randa ema..
Randa bengsrat anyar pegat ema..
Komo parawan ema..
So pasti paten
Masih disegel masih disegel
gel.. gel.. gel.. gel..


text:
Artikelbagus.com – Artikel sunda sangat sulit untuk dimengerti karena kalau Anda mencari di Internet, maka yang akan ditampilkan sekumpulan artikel yang berbahasa Sunda. Sehingga bagi orang yang bukan asli Sunda atau tidak mengerti bahasa Sunda akan sulit dibaca seperti baca bahasa “burung-burung”. Berikut ini beberapa artikel sunda yang saya kumpulkan.
Mama Haji Sulaeman
Sumay by : Kang Warsa
Tapi, lamun nini geus cumarita, panon anu geus cepel ogé ngadak-ngadak muka deui. Geus puguh ceuli mah direbingkeun, da hayang jéntré ngadéngé carita ti anu jadi nini. Listrik geus aya, ngan teuing kunaon, anu jadi aki leuwih resep maké batu batré tibatan listrik keur ngahurungkeun radio téh.
Ti baheula, Sukabumi téh nelah kota santri. Sawaréhna ngadon ngaréndong di masigit atawa di pondok anu diwangun gigireun masigit. Wanci janari leutik, hawa meujeuhna tiis, simpé, anu maca Qur’an laun ogé teu weleh kadéngé, geus puguh lamun anu macana réang mah. Zaman kiwari mah kuring asa anéh, tong boroning jalma, dalah anu ngaranna hayam ogé kongkorongokna téh geus teu tangtu, teuing sugan hayam geus jarang? Meureun matak kieu ogé aya anu salah.
Ceuk nini, Ajengan anu dipikasérab, boh ku Walanda ogé ku masarakat wewengkon Balandongan nyaéta Mama Haji Sulaeman. Anu séjén ngomongkeun boga élmu saépi angin. Keun teu kudu dicaritakeun masalah bisa ngaleungit atawa henteuna mah, anu puguh mah naon anu jadi kasang tukang, Mama Haji nepi ka dipikasérab ku jalma-jalma.?
Dipikasérabna jalma sarimbag jeung élmu anu dipimilik ku éta jalma. Ngan teu cukup nepi ka dinya, élmu anu dipimilik téh kudu bener-bener ngajirim jadi tingkah laku anu nyata. Élmu anu dipimilik éstu dibuktikeun ku amalan-amalan anu nyata. Lamun ceuk agama, jalma téh kudu hormat ka sasama, meureun hormat ka sasama téh lain saukur caritaan dina paimbaran wungkul , ogé diréalisasikeun dina réngkak paripolah. Kaikhlasan ieu jigana anu jadi matak, nerapna élmu anu diajarkeun ku Mama Haji ka para santrina. Kaikhlasan ieu anu jadi matak dipikasérabna Mama haji ku balaréa.
Ceuk Walter Lippman, tindakan jalma-jalma anu ikhlas ieu, anu bisa ngahirupkeun sumanget jalma-jalma letoy, hal anu mustahil bisa jadi teu mustahil.Contona: asa jauh langit ka taneuh, bangsa urang anu ngan saukur ngagunakeun bambu runcing bisa merangan Walanda anu marawa bedil, merieum, kapal tempur, tank baja, jeung bom. Ku kaikhlasan mah, ku ngucapkeun ALLAHU AKBAR ogé, jalma-jalma anu teu dahar sapopoé bisa ngawujud jadi singa di médan laga. Antukna, ceuk Lippman kénéh, lamun kaikhlasan geus jadi motivasi hiji bangsa: “Bangsa anu geus leungiteun kayakinan dina sagala hal téh bakal manggihan deui rasa percaya kana dirina sorangan.”
Lain Mama Haji Sulaeman wungkul meureun anu boga sifat éta téh, ogé diturutan ku rahayat séjénna, sok sanajan teu saeutik meureun dina zaman Walanda ogé aya bangsa urang anu nyokot untung tina énténg, ngakhiatan bangsa sorangan , ngajual harga diri ka panjajah keur kasenangan diri, kulawarga, jeung kanca-kancana. Sabab, taneuh anu ku urang ditincak, cai hujan anu ngaguyur bumi, emas anu ku urang dikeduk, lain warung, lain Toko, lain tempat jual beuli barang loakan. Tapi milik Anu Maha Kawasa.
Tungtung Zaman
Dina gawir Anu lungkawing. Lamun teu boga cara pikir anyar, geus tangtu katinggaleun ku batur anu cara pikirna aranyar. Asa patojainyah pisan, zaman sing sarwa anyar tapi ku kuring disebut zaman akhir. Lamun niténan sajarah manusa kalayan tenget, sabenerna, hirup jeung sajarah manusa teu bisa dipisah-pisah, direcah kawas urang nyiksikan daging, ti mimiti sajarah manusa aya, ti mimiti seratan dipikawanoh ku manusa anu disebut zaman sajarah téa, nepi ka danget kiwari kudu disajajarkeun kalawan bener. Pentingna nyayahokeun sajarah téh lain saukur keur nambahan pangarti, tapi aya hal séjén, ku ngartina urang kana sajarah kahirupan manusa, bakal muka diri urang, lamun zaman ti mimiti aya manusa nepi ka danget ayeuna téh, éstu hiji mata ranté anu teu bisa misah. Kuring kumawani nyerat, lamun zaman anu ayeuna ku urang keur dicicingan mangrupa zaman akhir, gawir anu lungkawing, lain pédah nyanyahoan, tapi teu leupas tina hiji kayakinan, lamun sagala anu fana geus tangtu bakal manggih tungtung.
Tapi sing inget, da anu ngaranna kolonialisasi jeung impérialisasi mah teu saukur dialaman ku zaman pasca révolusi industri wungkul, kahayang manusa ngumawasa ka manusa séjénna geus lumangsung jauh saméméh zaman modérn. Dina mangsana, manusa bakal jadi siga robot anu aya dina hiji kotak, dikumpulkeun ku anu bogana, terus dicocoo sakahayang manéh. Manusa ngan jadi saukur barisan data, ngaran anu dipajang dina papan data, dipaksa sangkan nyabut jatidiri anu sajati, urang Sunda bakal kapaksa ngaleupaskeun kasundaanna da keur ngudag batur anu geus nyaluyukeun manéh jeung zaman. Da dina zaman akhir mah moralitas geus moal laku. Anu laku di dieu mah nyaéta populéritas.
Hartina, pola pikir urang geus pakem, ngan saukur ngandelkeun kognitif wungkul, atuh kusabab anu digugulung téh kognitif, geus tangtu anu dikaluarkeun ku diri urang ogé hal anu kudu loyog jeung pikiran urang. Lain pikiran murni, tapi pikiran anu geus dibaruang ku kaayaan. Lain hartina kuring teu percana kana humanisme, da humanisme anu sabenerna mah ngajarkeun lamun manusa téh sabagé puseur kakawasaan, hirup jalma ditangtukeun ku éta jalma. Miceun hal-hal anu métafisik tina kahirupan.
Kusabab kognitif anu digugulung jeung diajén-ajén, balukarna anu diajén-ajén, diadén-adén, diménak-ménak téh lain saukur eusi sirah, tapi raga badag anu katénjo wungkul, lahiriah anu karampa. Titél anu nyantél, status sosial, jeung jabatan anu jadi ukuran manusa boga harkat di hareupeun manusa séjénna.
Toffler bisa jadi hiji jalma anu boga kayakinan, lamun hirupa manusa téh bakal salilana ngajurus kana kamajuan. Da anu ngaranna ngaramalkeun mangsa ka hareup mah hiji hal anu mustahil. Lamun manusa geus dialeutkeun ngan saukur barisan data anu minuhan papan data, computer, robot bari teu boga haté, anu bakal digugulung téh kumaha carana ngéléhkeun anu séjén. Pasanggiri anu dimeunangkeun ku agama ngan saukur tina kaalusan, tapi lamun haté geus dicabut tina kahirupan, pasanggiri anu lumangsung nyaéta, kumaha carana sangkan urang anu meunang sorangan, dina éléhna ogé urang moal narima.